recursal/SuperWikiNEXT-32B huggingface dataset:
喺數論中，**萊蘭數**系可以表示成 {\displaystyle x^{y}+y^{x}} 嘅整數，其中 {\displaystyle x} 和 {\displaystyle y} 系大於 {\displaystyle 1} 嘅整數，以數學家保羅·萊蘭（英文：Paul Leyland）為名。前幾個萊蘭數系：  

8，17，32，54，57，100，145，177，320， 368，512，593，945，1124 （OEIS數列A076980）。

{\displaystyle x} 和 {\displaystyle y} 都大於 {\displaystyle 1} 嘅要求很重要。如果冇呢個要求，每個正整數都可寫成 {\displaystyle 1^{x}+x^{1}} 而成為萊蘭數。而由於加法嘅交換律，通常也會加上 {\displaystyle y\leq x} 呢個條件，以免重復列入同一數字。

萊蘭質數
----

**萊蘭質數**系指同時系萊蘭數也質數嘅整數。前幾個咁嘅質數系：  

17，593，32993，2097593，8589935681，59604644783353249，523347633027360537213687137，43143988327398957279342419750374600193，... （OEIS數列A094133）

第二類萊蘭質數
-------

**第二類萊蘭數** 系指可以寫成 {\displaystyle x^{y}-y^{x}} 嘅整數，其中其中 {\displaystyle x} 和 {\displaystyle y} 系大於 {\displaystyle 1} 嘅整數。

第二種萊蘭質數，系指同時系第二種萊蘭數也系質數嘅整數。前幾個咁嘅質數系：  

7，17，79，431，58049，130783，162287，523927，2486784401，6102977801，8375575711，13055867207，83695120256591，375700268413577，2251799813682647，... （OEIS數列A123206）

其他可能嘅第二種萊蘭質數，請見由Henri Lifchitz和Renaud Lifchitz建立嘅PRP Top Records中搜尋。

參考資料
----

1. ↑  Crandall, Richard; Pomerance, Carl (2005). *Prime Numbers: A Computational Perspective*. Springer. doi:10.1007/0-387-28979-8. ISBN 978-0-387-25282-7. 原著喺2019年8月10號歸檔. 喺2019年8月23號搵到.
2. ↑  Lifchitz, Henri; Lifchitz, Renaud (2019-08-09). "PRP Top Records" (英文). 喺2019-08-10搵到.
**金爸銀爸 不換我爸**（口語上譯做**即使係再有米嘅老竇，都唔換轉我嘅老竇**），又叫**平凡的歲月**（簡化字：**平凡的岁月**，口語上譯做**平凡嘅歲月**），中國北話區又叫**老爸靠譜**（簡化字：**老爸靠谱**，口語上譯做**老竇巴閉**），係由上海新文化傳媒集團搞嘅電視劇，部片原版有40集，而粵語版因配音問題同題材比較敏感而刪咗7集。

劇情
--

原三江市校長——徐濤同佢一家大細調到樺北縣嘅雙安。徐濤為咗負擔到成個家庭嘅責任，每天喺出面四圍騰。而老婆楊竹筠就睇住大仔思齊同細仔思宇，及細女丹霞。經歷好多困難之後，冚家都越過越掂。

過咗好多年之後，徐濤又調返到三江市。大仔思齊結咗婚之後，生咗個孫叫黎黎。黎黎將徐家搞到有得震冇得瞓。徐濤幫佢大女丹妮介紹啲嘢，點知一次誤會，丹妮識咗陳裕民條奸細。細仔思宇結婚嘅事搞到亂嗮籠，老友老張同徐濤終於實現咗做親家嘅夢。細女丹霞帶返自己嘅俄羅斯男朋友，搞到冚家O嗮嘴。

時間過得好快，徐濤同楊竹筠都變嗮老坑，啲細路都逐漸成熟嗮，徐家班人重新搵返幸福嘅生活。

出鏡人馬
----

| 出鏡人 | 扮 |
| --- | --- |
| 范明 | 徐濤 |
| 車永莉 | 王麗萍 |
| 徐秀林 | 阿嫲 |
| 馬境 | 徐濤嘅女 |
| 徐幸 | 徐濤嘅老婆 |
| 褚栓忠 | 徐思齊 |
| 林永健 | 汪書記 |
| 徐冬冬 | 徐丹霞 |
| 馬侖 | 黃二智 |
| 方子春 | 打八街 |
| 張籽沐 | 晶晶 |
| 王晰樂 | 黎黎 |

連出去
---

* 金爸银爸不换我爸 剧情吧
* 金爸银爸不换我爸 华美影视

| 廣州電視台綜合頻道 閤家歡劇場 |
| --- |
| 上個節目 | 金爸銀爸 不換我爸（2016年2月19號－2016年3月6號） | 下個節目 |
| 白狼（2016年2月3號－2016年2月19號） | 娘要嫁人（2016年3月7號－2016年3月29號） |
呢篇文講電影。搵緊呢套戲改篇嘅劇集嘅話，請睇〈**出貓特攻隊 (劇集)**〉。
《**出貓特攻隊**》（泰文：ฉลาดเกมส์โกง）係2017年泰國電影，由納塔屈彭皮里亞執導，茱蒂蒙翠莎容素欣、查朗桑提納托古、依莎亞賀素雲、提拉東蘇帕龐皮尤主演，用出貓做主題。呢套唔單止2017年泰國最高票房電影，重打破咗香港、臺灣、馬來西亞等地歷嚟最高票房泰國電影紀錄。

故事簡介
----

出貓係人生嘅必經階段，最重要嘅係識用腦。家境一般嘅Lynn憑屈機成績考入名校，同高材生Bank成為星級模範生。一次考試，Lynn心軟放水幫朋友，點知卻惹來一班富二代出錢請佢出貓。Lynn敵唔過金錢誘惑，IQ爆棚嘅佢諗出連串超乎想像嘅出貓方法，生意自此愈做愈大﹗喺就快畢業嗰陣，有班人出高價請佢幫手挑戰海外公開試，更拉埋Bank落水一齊幫手。

演員
--

* 茱蒂蒙翠莎容素欣 飾 劉蓮（Lynn），通稱**蓮**，朋友尊稱佢做**超蓮**
* 查朗桑提納托古 飾 陳德賓（Bank），通稱**賓**，朋友有時會叫佢做**賓爺**
* 依莎亞賀素雲 飾 明詩（Grace）
* 提拉東蘇帕龐皮尤 飾 柏豪（Pat）

出面網頁
----

* 《出貓特攻隊》喺互聯網電影資料庫嘅資料（英文）
* 爛番茄上《出貓特攻隊》嘅資料（英文）
* 《出貓特攻隊》喺AllMovie嘅資料（英文）
* 《出貓特攻隊》喺開眼電影網嘅資料（正體中文 - 台灣）
* 《出貓特攻隊》喺Yahoo奇摩電影度嘅資料（正體中文 - 台灣）
* 《出貓特攻隊》喺雅虎香港電影度嘅資料（繁體中文 - 香港）
* 《出貓特攻隊》喺時光網嘅資料（大陸簡體）
* 《出貓特攻隊》喺豆瓣嘅資料（大陸簡體）
《**出發2022》**（英文：OnSet2022）係由香港電台出品製作嘅微電影系列，由香港特別行政區成立25周年主題曲《前》嘅創作人擔任故事創作同製片。整個系列分為《手錶》、《幸運熊》、《空間魔術師》、《轉型》四個獨立故事，四位主角都係1997年香港回歸年出世嘅90後，喺2022年啱啱滿25歲。2022年6月25號起，逢星期六晚上9點，港台電視31播出。

簡介
--

每集嘅主角都各自懷有夢想，亦因為各自唔同嘅原因面對住事業、親情、愛情、友情等人生轉變，最後經過努力，搵到人生出路。

演員表
---

### 手錶

|  |  |
| --- | --- |
| **演員** | **角色** |
| 孔德賢 | 袁家寶 |
| 譚耀文 | 袁志勇 |
| 康子妮 | 袁家寶媽媽 |
| 許月湘 | 蔣圓圓 |
| 伍菲 | Maggie |
| 向崇瑀 | 袁家寶（童年） |
| 車婉婉 | 蔣圓圓媽媽 |
| 阮德鏘 | 蔣圓圓爸爸 |
| 陳臻犧 | 蔣圓圓（童年） |

其他演員
許培道、李任燊、盧勁成、余世騰、黃 瑤、吳景隆、馮卓謙、蔡明航、盧宜敬、鄺淑盈、廖詩語、廖宇浩、林偉年、朱士蘭、馮志昂、Milk Chan、徐貫國、馮玉祥、余秀玲、黃海耀、陳惠棠

單元插曲
《手錶》- 由曾比特獻唱 

### 幸運熊

|  |  |
| --- | --- |
| **演員** | **角色** |
| 陳明憙 | 葉美玲 |
| 方力申 | 鄧郁勤 |
| 商天娥 | 張玉芳 |
| 羅家英 | 忠哥 |
| 米雪 | Nancy |
| 李炘頤 | Pat |
| 張達倫 | 美玲父 |

其他演員
張曦晨、袁綺雯、彭詠儀、鄒杏春、崔潔彤、陳穎翹 、陳家瑜、黃志廣、徐錦源、許嘉允、譚若欣、李倩薇、黃興國、周珈慜

### 空間魔術師

|  |  |
| --- | --- |
| **演員** | **角色** |
| 鍾紹圖 | 方向 |
| 陳國邦 | 方強 |
| 湯寶如 | 王少玲 |
| 梁佩兒 | Shirley |
| 何珀廉 | 方向（11歲） |
| Karan Cholia | 阿米 |
| 冼色麗 | 老師 |
| 莫家淦 | Fred |
| 蔡頌思 | 葉姑娘 |
| 羅永昌 | Shirley父 |
| 曹敬文 | 鄭志偉 |

其他演員
馬俊明、李欣怡、譚傲峰、梁卓美、區偉權、馮皓揚、Crisostomo, Michelle Lanticse、徐凌峰、馮家豪、何彥鋒、黎穎珊、王天來、李偉基、張詠榆、陳俊浩、林芷瑩

### 轉型

|  |  |
| --- | --- |
| **演員** | **角色** |
| 王智騫 | 俊安 |
| 江欣燕 | 嫦姐 |
| 黎燕珊 | 娥姐 |
| 海俊傑 | 蚊哥 |
| 洪助昇 | 阿峰 |
| 余凱祺 | Vivian |
| 陳少琪 | 天后硬照師 |
| 簡采恩 | Susan |
| 容祖兒 | 天后 |

其他演員
劉深宜、陳卓華、鍾溥敏、麥洛新、陳惠棠、陳鳳珍、譚若欣、黃與國、陳國基、李旭賢、源榮岳、連小喬、李華勝、倪金鋒、賴積加、林可悅、方鳳宜、鍾雨倫、李葉健、秦小琴、鄭栢晞、張燕玲、錢詠儀、鄭曉薰、房昔垚、龐宇軒、陳春偉、胡志傑、譚永佳、何柏良、黃何清、楊華美、黃志華、陳德成、陳健全、蔡連興、李偉基、陸錦秀、謝潔儀、鄧培兆、杜宏傑、鄒國基、莫偉峯、丘文、朱玉卿、黎瑞琦、林玉珍、李漳明、尤志豪、黎震宇、劉佩珊、陳曉琴、邱柏霖、何彩鳳、甄玉嬋、連尉君、張詠榆、張紅艷、鄭皓雲、梁偉兒、何雙妍、候婉彤、劉素芳、文秀瓊、王國康、黎潔芳、黃嘉倫、呂劍英、黃葉玲、李秀蓮、許斯迪、陳國輝、劉嘉麗、潘桂蘭、鄭婉婷、李瓊、周子峰、黃何清、黃家愉、侯婉彤、楊肇輝、方日東、何澤權、潘文惠、余厚明

參考
--

1. ↑  〈香港特別行政區成立25周年原創微電影《出發2022·手錶》推出插曲MV〉. 《文匯報》. 2022-06-23. 喺2023-02-13搵到.

出面網頁
----

* 慶祝香港特別行政區成立25周年 原創微電影《出發2022》
搵緊第二樣意思嘅話，請睇〈**One**〉同埋〈**一**〉。

|  |
| --- |
| 數字一覽

<<
0
1
2
3
4
5
6
7
8
9
>> |
| 小寫 | 一 |
| 大寫 | 壹 |
| 二進位 | 1 |
| 八進制 | 1 |
| 十二進位 | 1 |
| 十六進位 | 1 |

 
**1**（粵拼：jat1）係0同2之間嘅自然數；古人以為1係最細嘅數。漢字寫做**一**，好多文明都用一棟或者一橫寫個1。

集合論裏面，數學家馮紐曼將1定義為{0}。

漢字
--

現代通常將此數目寫成**一**，古時亦寫成**弌** ；若果要避免以後俾人簒改或者睇唔清，會用大寫**壹**。

**一**字喺甲骨文、金文、箓文都係用一橫寫出來，隻字係來自算籌 ，而**弌**字係加咗聲符弋嘅字 。甲骨文算籌由一到四，即係一二三亖，之上就用假借字表示 。

一喺詞性上係數詞（例如「一個」、「一件」，有時會用「乙」字代替「一」），而壹係形容詞。所以壹用原本只係專一咁解，壹當數字咁用，武則天嗰陣創嘅。

一係古時最細嘅數，所以引申做開頭。

### 部首

內文：⼀
《說文解字》同《康熙字典》都有⼀做部首。

### 音

一古音於悉切，入，質韻，影 。

### 姓氏

一都係姓，大明時有人叫一炫宗 。

數學性質
----

對於任何數*x*：

*x*·1 = 1·*x* = *x*
*x*/1 = *x*
*x*1 = *x*
1*x* = 1
*x*@1 = x and 1@x = 1
對任意數*x*，當*x*唔係0嗰陣，*x*0=1
* 作為自然數，1既唔係質數亦唔係合成數，而係一個特別數
	+ 平方數
	+ 第一個高合成數
	+ 三角形數
	+ 矩形數

* 斐波那契數列嘅第2項同埋第3項。
* 1唔能夠作為進位制嘅底。
* 1唔能夠做對數嘅底。
* 1嘅倒數係佢自己。
* 喺階乘，0!=1!=1。
* 喺概率論中，是但一樣樣本空間中一定發生嘅隨機事件嘅機會率定義為1。
* 1係正數、整數、奇數、有理數、實數、代數數，係最細嘅正整數。
* 喺幾何學入邊，單位圓嘅半徑係1。
* 多項式入面{\displaystyle x^{0}} 定義做 {\displaystyle 1}。
* 排列組合入面{\displaystyle 0^{0}} 定義做 {\displaystyle 1}。
* 歐拉公式，**{\displaystyle e\,^{i\pi }+1=0\;}**，將數學上五個最重要嘅常數用最簡約嘅方式建立起關係。公式中包含**1**、**0**、自然對數嘅底***e***、圓周率***π***及複數嘅虛數單位***i***。
* {\displaystyle 1={\frac {9}{9}}={9\times {\frac {1}{9}}}={9\times 0.{\dot {1}}}={0.{\dot {9}}}} （參考0.999…）
* {\displaystyle 1^{\infty }} 係不定式。

科學
--

喺電腦科學，1經常用喺講真值嘅「真」值，即係嗰件事件符合咗程式碼嘅要求。而喺幾何光學，真空嘅折射率係1。

天文學來講，太陽同地球間嘅平均距離係1個天文單位。

哲學
--

喺唐人文化中，「一」特別賦予咗萬物之始嘅意義：「惟初太極，道立於一，造分天地，化成萬物，凡一之屬皆從一」（《說文解字》）。道德經有道生一，一生二。 一亦可以代表天，易經就有寫「天一地二」。英文中亦以"The Great One"（偉大嘅一，太一）指代聖經中嘅上帝。

生活
--

* 貨幣中嘅基本面額，例如1美元、新台幣1元。
* 樂理中，簡譜上嘅do音用1表示。

參閱
--

1. 1 2  《康熙字典》.〈網上版〉.
2. 1 2  徐中舒. 《甲骨文字典》.：一
3. ↑  谷衍奎. 《漢語源流字典》.：一
4. 1 2  王力 等人. 《王力古漢語字典》.

|  |  |
| --- | --- |
| 權威控制 | 
* LCCN: sh85094739
* GND: 7724620-2

 |
座標: 22°25′13″N 113°39′05″E﻿ / ﻿22.420298°N 113.651314°E﻿ / 22.420298; 113.651314
**淇澳**，又叫**淇澳島**（粵拼：kei4 ngou3 dou2），中國一洲，今歸廣東省珠海市，香洲區東北邊，大清時屬香山縣。珠海市東面洋面，零丁洋西部。淇澳原為水上人聚集之水陸，現時變成珠海旅遊區。淇澳介於澳門同珠江口之間，澳門入廣州，會過淇澳，可謂珠江外門。

有淇澳大橋過金星門洋面，入珠海市內。原本為港珠澳大橋搭路，最後方案唔經淇澳。

地理
--

淇澳約二十四平方公里，住咗千九人。地質為花崗岩結構，表層黃沙粘土，上生灌木、茅草、松林同雜樹等。而樹木覆蓋率，去到九成。地勢，南北兩頭高，中間凹平。洲分南北，走向東北至西南。洲上多山，當中十八座，高過海拔一百米。最高叫望赤嶺，喺琪澳東北。琪澳周圍多海灣，主要有二斜灣、關帝灣、金星灣、石井灣、大圍灣等。而東面大多數海灣，都係沙灘，而西北兩面，多數海灣為積泥灘。洲上有廟十七座，明清時起。島入面重有後沙灣、東澳灣、白石街、古炮臺等古跡遺址。

史
-

大明鎖國之後，西洋人即葡國人，租借香山縣南端澳門。所以外國人會聚集澳門補給，得批文，船先至入得廣州經商。大清時同樣。

淇澳就近澳門，船會經淇澳入珠江。淇澳同香山之間，有金星門，重要水道之一。

### 鴉片戰爭前傳說

內文：第一次鴉片戰爭
未有第一次鴉片戰爭之前，走私鴉片甚為嚴重。

《兩廣總督盧坤致洋商諭令》，以及英國東印度公司檔案，講及鴉片戰爭之前，淇澳人曾對抗英人。

一八三三年十月十三號中午，淇澳村民蘇上品等四人，喺金星山腳港口捉魚，點知佢聽到同村郭亞祥喺度大嗌，「夷人偷牛」。原來佢哋睇到有位鬼佬將隻牛扯走，就諗住人牛並獲。而村地保都話偷牛嘅人係鬼佬，唔可以送官，要將佢哋送返去。點知嗰日申牌時分，有五十幾位鬼佬，入咗個村入面嚟搵人隻抽，而村民一齊出嚟趕嗮佢哋走。而班鬼佬睇到好多村民殺到埋嚟，就即刻雞噉腳走嗮。凈係得返個喺後面用住把劍同雀槍嚟搞掂啲村民，後嚟俾蘇上品用把刀銡傷咗個肚死咗。而凈低嘅鬼佬，喺走緊佬嗰陣，俾田入面做緊嘢郭名秋同工人黃亞捉到正，之後將郭名秋綁架咗捉埋上船。而黃亞就搏命喺度嗌，結果俾佢哋一槍打死咗。而一八三三年十月十五號，船主馬之就帶咗好多鬼佬殺到淇澳村，嗰度猛咁喺個村入面開槍。

呢單嘢冇廣州爆發嘅三元里人民抗英鬥爭嗰單嘢咁大，之不過早過佢成八年咁耐，喺中國人民反侵略鬥爭史上有一定嘅歷史地位。其實淇澳村入面唔係凈發生咗呢單嘢。喺爆鴉片戰爭之前，有好多鬼佬嚟嘅鴉片走私船，就停響淇澳金星門海嗰頭，走私鴉片嘅基地。

古蹟
--

### 廟

淇澳祖廟、天后廟、文昌宮、東澳古廟

### 祠

鍾氏大宗祠、仲亮鍾公祠

### 墓

鍾朝海家族墓、鍾玉瑚家族墓、六世祖耀燦墓、黎龍德墓

### 名人故居

蘇兆徵故居

### 遺址

東澳灣沙丘遺址、後海灣遺址、淇澳島抗英遺址（白石街、炮臺）

### 其他

大王角燈塔、社稷壇

教育基地
----

二〇〇〇年春，蔣秋霞、韋鈺等二十位全國政協委員，有份提案，將淇澳島嘅白石街，整成中國國家級嘅愛國主義教育基地。珠海市委同市政府決定咗，搵歷史專家研究考察。夏天，政協委員接到珠海通知之後，查咗中外幾十種同佢有關嘅著作資料，未搵到淇澳村居民對抗英人事跡。九月，中國政府派人去咗英國倫敦，去到英國國家檔案館查資料，發現英國外交部檔案F．O．1048，東印度公司文檔，搵到同呢單嘢有關、塵封咗百六幾年嘅二十二份原始檔案。十月，珠海市政府開嘅《淇澳白石街同鴉片戰爭》嘅研討會，公佈歷史發現。

攷
-

* 淇澳岛（历史的记忆） 蚂蜂窝
**史葛·摩利臣**|  |
| **職務：** | 自由黨領袖 |
| **任期：** | 2018年8月24號 - 2022年5月30號 |
| **前任：** | 茂琴·譚保 |
| **繼任：** | 彼得·達頓 |
| **職務：** | 澳洲總理 |
| **任期：** | 2018年8月24號 - 2022年5月23號 |
| **前任：** | 茂琴·譚保 |
| **繼任：** | 安多尼·艾巴尼斯 |
| **生日：** | 1968年5月13號 |
| **出生地：** | 新南威爾斯州威化利 |
|

**史葛·約翰·摩利臣**（英文：Scott John Morrison，1968年5月13號—），係澳洲第30位首相。佢自2007年起做澳洲眾議院嘅議員，代表新南威爾斯州嘅曲選區，佢係一個自由黨員。

莫理遜喺雪梨出世，喺新南威爾士大學度讀過書。喺入議會之前佢做過旅遊，響1998年到2000年做過紐西蘭旅遊體育辦公室嘅阿頭，同埋響2004年到2006年做過澳洲旅遊嘅市場阿頭。佢亦都響2000年到2004年做過新南威爾斯州自由黨嘅州阿頭。莫理遜響2007年澳洲聯邦大選就選入咗。喺2013年澳洲聯邦大選，佢就做咗艾保德政府內閣一員，成為移民及邊境保護大臣。喺嗰陣時佢係負責設置行動主權邊界。響2014年尾，內閣重組之後佢就做咗社會服務大臣。 喺2015年9月，茂琴·譚保取代咗東尼·艾保德做咗首相，莫理遜就做咗財政大臣。響2018年8月，有報導指佢會喺自由黨競逐領袖位置。同彼得·逹頓以及茱莉·庇雪爭。喺嗰陣時彼得·逹頓唔撈嗰陣佢就做埋署理內政大臣。莫理遜響2018年8月24號嬴贏咗黨魁競逐，同一日就宣誓做澳洲嘅第三十位總理。

事件
--

2020年，中國外交部發言人耿爽23號發言，指澳洲政府提議嘅「獨立調查」係「政治操弄，干擾國際疫情防控合作」。

摩利臣回應中國嘅批評：「我認為內政部長處理得好恰當。澳洲完全有權提出符合我們國家原則同價值觀嘅立場。」

佢說：「我地係個公開透明的國家，喺公共衛生議題方面，我們只會尋求任何遇到呢類情況嘅國家真誠參與。」

摩利臣認為，澳洲針對疫情要求進行徹底同埋誠實調查，一定會獲得廣泛全球支持。

佢話：「我地目的非常簡單，就係關於病毒嘅議題上，我地希望全世界可以更加安全。呢樣係相當真誠嘅抱負，我相信世界上絕大多數人都會認同。」

2022年嘅澳洲國會眾議院選舉，摩利臣所屬嘅自由黨-國家黨聯盟流失21個議席，輸畀由安多尼艾巴尼斯揸弗嘅澳洲工黨。

參攷
--

1. ↑  "Tony Abbott's cabinet and outer ministry". *The Sydney Morning Herald*. AAP. 16 September 2013. 喺16 September 2013搵到.
2. ↑  "Dutton to immigration in reshuffle". *News.com.au*. 21 December 2014. 原著喺2015年10月16號歸檔. 喺2018年8月24號搵到.
3. ↑  Katharine Murphy (1970-01-01). "Malcolm Turnbull unveils his ministry – politics live | Australia news". The Guardian. 喺2015-09-20搵到.
4. ↑  許懿安 (2020-04-26). 〈澳洲要求中共交代疫情遭批評 總理莫里森堅持立場〉. 《香港01》 (香港中文). 喺2020-04-27搵到.

出面網頁
----

|  |  |
| --- | --- |
|  | 維基同享有多媒體嘅嘢：**Scott Morrison** |

* 史葛·摩利臣嘅Twitter
* 澳洲國會莫理遜議員專頁
* 澳洲自由黨黨魁莫理遜專頁

|
|  |
| 前任：**茂琴·譚保** | **自由黨領袖**2018年8月24號 - 2022年5月30號 | 繼任：**彼得·達頓** |
**徐家傑**（英文：Alex Tsui Ka-Kit，1947年3月—），香港廉政公署執行處前副處長，親中派政治人。佢嘅妹妹係香港廚師兼煮食節目主持徐蒝（Margaret Xu）。

部分公職
----

* 「中國和平統一促進會」香港地區董事局副主席
* 香港拳擊總會永遠榮譽主席
* 坤青武泰拳術社總監

事件
--

### 被廉政公署解僱事件

喺1993年11月，佢突然被廉署終止聘用，事件引起極大震撼，當時立法局就事件展開聆訊，爆出佢同有背景人士過從甚密。聆訊嘅最後結論係有關解僱決定合理。徐家傑被炒後，經常高調批評廉署嘅查案手法。另外，廉署喺1998年曾解僱四名調查員，理由係佢哋喺1997年12月曾經同徐家傑食晚飯，懷疑佢哋席間向在場嘅內地國安人員洩露廉署機密。

### 借十成按揭謠言攻擊陳方安生

內文：陳方安生獲十成按揭謠言
喺第3屆香港立法會香港島地方選區補選，陳方安生代表民主派出選，但選情就受到十成按揭謠言困擾，而徐家傑係其中一個翻炒謠言嘅主要人物。有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。

演藝作品
----

### 電視劇（無綫電視）

* 2015年：《四個女仔三個BAR》飾 霍貫東

### 電影

* 2012：《寒戰》飾 麥啟文
* 2013：《風暴》飾 談判專家

參與節目
----

### ViuTV

* 2016年：《G-1格鬥會》

### 無綫電視

* 2014年：《別有動天》
* 2017年：《我的志願》

參考
--

1. ↑  《特叟點將錄——香港人的成功秘訣》單周堯，黎活仁，香港中文大學版，ISBN 9789627086239 p16
2. ↑  〈創動力媒體 Dynamix〈&#91;我在娛樂圏的日子] 我和我的泰拳名師徐家傑師傅〉〉. 原著喺2017-11-07歸檔. 喺2017-11-04搵到.
3. 1 2 3 4 5  〈徐家傑充左派「打手」提14年前舊聞抹黑陳太 | 蘋果日報 | 要聞港聞 | 20071121〉. *web.archive.org*. 2014-11-29. 歸檔時間2014-11-29. 喺2022-04-22搵到.`{{cite web}}`: CS1 maint: bot: original URL status unknown (link)
4. ↑  微波. 〈立法會補選的對決〉. 《十月評論》. **34**.
**本體論**（英文：**Ontology**），又譯**物性論**、**存在論**或**係論**，係形而上學嘅一個基本分支，英語詞**ontology**係來源於希臘語詞根*οντ-*（存在）同埋*λογία*（學問）嘅組合。本體論主要探討存在嘅本身，即一切現實事物嘅基本特徵。

有啲哲學家，例如柏拉圖學派認為：任何一個名詞都對應著一個實際存在；另外一啲哲學家則主張有一啲名詞並唔代表存在嘅實體，而只代表一種集合嘅概念，包括事物或者事件，都有抽象嘅，由人類思維產生嘅事物。例如「社團」就代表一群具有同一性質嘅人組成嘅集合；「幾何」就代表一種特殊知識嘅集合等等。本體論就係研究到底邊種名詞代表真實嘅存在實體，邊種名詞只係代表一種概念。所以本體論成為某啲哲學分支嘅基礎。

而近年來，人工智慧領域嘅學者，將本體論嘅概念，用喺知識表達之上，W3C 組織定義咗好多同本體論相關嘅語言，例如RDF、DAML+OIL、OWL等等。

基本問題
----

本體論嘅根本問題係：「存在嘅最初分類係乜嘢？」唔同流派嘅哲學家對呢個問題有唔同嘅解釋。

呢個問題令到神學、圖書館學同人工智慧嘅研究方面都需要運用到本體論嘅知識，而且反映到宇宙學、道德同埋審美觀念之上。另外存在論提出嘅問題重包括：

1. 乜嘢係存在？
2. 乜嘢係物質物體？
3. 乜嘢係物體嘅基本屬性？
4. 用乜嘢區別確定一個物體？
5. 「物質物體存在」嘅基本定義係乜嘢？
6. 物體嘅特性係乜嘢？
7. 存在嘅特性係乜嘢？
8. 乜嘢時候物體唔再存在？並不單只係變化。
9. 點解物體可以相對於虛無存在？

存在論歷史
-----

存在論最早可推朔到古希臘嘅柏拉圖同亞里士多德，亞里士多德曾經定義存在論為「研究物體嘅存在嘅科學」。具體就係研究物體嘅分類，亦就係：喺乜嘢情況下，一件物體可以被定義為「存在」。比論包括「普遍」嘅問題同「具體」嘅問題。

觀念，物體，聯繫
--------

關於存在可以提出好多問題：「乜嘢係存在？」「乜嘢正喺度存在？」「我係乜嘢？」等等，對於本體論來講，最基本嘅係搵出乜嘢係物體、乜嘢係觀念，以及佢哋之間嘅聯繫。啟蒙時代笛卡兒提出嘅「我思故我在」開啟咗本體論基本問題嘅先例，但笛卡兒並冇深入研究，認為冇深入研究嘅必要，佢認為「我思故我在」證明咗上帝嘅存在，後來嘅神學家都認為：「究竟係邊個可以將呢句話普遍應用到一切事物之中？」當然只有上帝。

但到咗20世紀，當數理哲學，科學哲學同埋基本粒子物理學嘅新發現，將以前好多物質嘅所謂界限都打破咗，啲人就唔再滿足於神學嘅說法，但係佢哋（指xx學）仍未能夠完全解釋到乜嘢係「存在」、點解人對「我」、「存在」嘅觀念會咁重。

實體同埋環境
------

喺20世紀各個唔同時期存在著形而上學嘅主觀主義學派，客觀主義學派，相對論學派唔同流派，後現代主義嘅實體哲學家力圖通過喺唔同環境下嘅哲學行動來重新定義上述嘅各個問題，主要依賴生物學、生態學同認知科學嘅最新研究成果，瞭解動物喺自然同人工提供嘅環境中嘅認知情況。

命題相對於唔同環境嘅變化，令到存在更難定義。如果有人講：「A係B」，「A必定係B」或「A曾經係B」究竟有乜嘢含義？有嘅哲學家主張除去英語中嘅「係」一詞，改用以免造成容易混淆嘅抽象含義；另一啲哲學家力圖瞭解辭彙中嘅深層含義同使用方式；馬丁•海德格爾想區分開「存在」同「物體」嘅意義。

存在
--

存在主義者認為「存在」係最基本嘅概念，好多事物都可以話「係」，動詞「係」有好多種用法，因此容易混淆嘅，所以有好多種存在。

出面網頁
----

* 存在論（英文）
* 亞里斯多德嘅論述（英文）
* 存在論介紹
* 德里達談存在論

考
-

1. ↑  Aubazac, Marie-Louis-Felix (2018) [1909]. *Dictionnaire Français-Cantonais* 《法粵字典》. 上海譯文出版社. ISBN 9787532773909.
中華人民共和國國徽
**中華人民共和國國徽**（粵拼：zung1 waa4 jan4 man4 gung6 wo4 gwok6 gwok6 fai1；簡化字：**中华人民共和国国徽**）係中華人民共和國嘅主權象徵同標誌。佢係由清華大學建築系梁思成、林徽因、李宗津、莫宗江、朱倡中等人搞出嚟嘅設計小組同中央美術學院嘅張仃、張光宇等人嘅設計小組一齊嚟整，最先喺1950年6月23號辦嘅中國人民政治協商會議第一屆全國委員會第二次會議提出咗噉嘅決議，重喺中央人民政府委員會第八次會議通過咗國徽嘅決議。而呢個國徽喺1950年9月20號嘅《中央人民政府公佈中華人民共和國國徽的命令》公佈咗出嚟。

國徽嘅主要內容同象徵
----------

呢個國徽入面主要有國旗、天安門、穀穗同齒輪嘅圖案，齒輪中間嘅下面重有條紅嘅領巾響度。其中：

* 四粒五角星仔兜住粒大五角星：中國共產黨領導嘅全國人民大團結
* 齒輪同禾苗：喺工人階級領導嘅工農聯盟
* 天安門：體現咗中華人民共和國人民嘅革命傳統同民族精神，重係中華人民共和國首都——北京嘅象徵。
* 正紅色同金紅色：體現咗中華民族特有嘅吉壽喜慶嘅民族色彩同傳統。

而呢個國徽話係中國人民喺五四運動之後嘅新民主主義革命鬥爭，同工人階級領導嘅；以工農聯盟為基礎嘅人民民主專政嘅中華人民共和國正式成立。

同佢有關嘅法律
-------

### 中國內地

喺1991年3月2號嘅中華人民共和國第七屆全國人民代表大會常務委員會第18次會議入面，通過咗《中華人民共和國國徽法》，重由嗰時中華人民共和國主席——楊尚昆正式宣佈呢條法律喺1991年10月1號實行。

### 香港

喺1997年7月1號香港回歸之後，香港特別行政區政府通過咗立法會決議，中華人民共和國國徽喺香港嗰邊都受到法律嘅保護。

### 澳門

喺1999年12月20號澳門回歸之後，澳門特別行政區政府通過咗決議，中華人民共和國國徽喺澳門嗰邊都受到法律嘅保護。

攷
-

* 中华人民共和国国徽

註
-

1. 1 2  國旗及國徽條例
**三元里人民抗英烈士紀念碑**，簡稱**三元里抗英烈士紀念碑**，係中國廣東省廣州市入面嘅一嚿纪念碑，喺1950年10月1號起嘅，而紀念碑就係喺白雲區入面嘅三元里村嗰度。

史
-

喺1840年6月22號，英國向中國發動咗鴉片戰爭。1841年5月29號，英軍嘅打劫集團喺三元里度搶嘢，重侮辱埋菜農韋紹光嘅老婆。而韋紹光等人就激到眼火爆，想同佢哋死過，最後礡死咗幾個英兵。之後三元里附近嘅103個鄉嘅人民都唔執輸喇，佢就搞咗個反侵略武裝部隊嚟挑戰英軍。喺1841年5月30號朝早，幾千位男人就出嗮去英軍霸咗嘅四方砲台度，重引咗部分敵人到牛欄崗度，過咗一日，終於都礡死咗200個英兵，而三元里人民就贏嗮。 

為咗紀念呢單鴉片戰爭嘅勝利，所以喺1950年10月1號嘅三元里村度起咗個紀念碑嚟紀念，而嚿碑上面寫住「一八四一年廣州人民在三元里反抗英帝國主義侵略鬥爭犧牲的烈士們永垂不朽！」（粵語翻譯：1841年廣州人民喺三元里同英國佬軍鬥，死咗嘅人永垂不朽！）呢挓字。喺1958年11月份，三元里古廟遺址度就起咗間三元里人民抗英鬥爭史料陳列館，入面重有嚿三元里人民抗英烈士紀念碑。

三元里平英團勝利歌
---------

一聲炮響

二律埋城

三元里頂住

四方炮臺打爛

伍紫垣頂上

六百萬講和

七星旗揚揚

八面埋伏

九九打下

十足勝利

睇埋
--

* 三元里平英團舊址
* 三元里
**孟子**（前372年—前289年），即係**孟軻**，字**子舆**，又叫尊稱**孟夫子**。佢係中國戰國時期儒家嘅代表人物，同孔子合稱**孔孟**。後世尊佢為**亞聖**，即係喺至聖先師孔子之後。儒家有所謂孔曰成仁，孟曰取義。

孟子言論，集於《孟子》一書。書中後尾定爲《四書》之一，佔四份之一。但按字計，則佔《四書》嘅一半。影響至大。

生平
--

孟子生平不詳，觀乎生平言論，就活躍於戰國中前期。

相傳孟子係山東鄒縣人，三歲阿爸過咗身，由阿媽養大孟子。好多關於孟子阿媽教孟子嘅故仔，好似「孟母三遷」，都成為咗兒童文學嘅內容。

孟子後生嗰陣專攻儒家學說，經常要周遊列國游說，但各國都唔信佢嗰套學說。結果孟子唯有退隱山東，同弟子一齊著書終老。

學說
--

孟子見於戰國中前，距戰國開年六七十年，尚百一年先至統一。當時各國全民皆兵，互相攻伐，周禮盪然無存。孟子見到係生靈塗炭，戰場斬殺上萬人，唔係戰死就餓死，到處難民。同二百年前，孔子春秋時期完全唔同。所以孟子思想取態亦有所不同。

孔子主張守禮，回復過去，但孟子就認爲戰亂期，都返唔到轉頭，必要改弦更張，另立方法，達至一統和平。孟子認爲，國君應發善心，不好殺，如果君反覆犯大過，可以另搵人替佢，都唔係周禮嗰套。孟子之於禮，係隨心所欲，唔似孔堅持守禮。

孟子主張人性本性，認為人天生就係善良。佢話「無惻隱之心，非人也」。因為人人都係善良，君王只需要發揮仁慈嘅心，就可以治國平天下。所以人人有心，都隨時可以做到聖人咁，呢個同孔子主張有唔同。因爲孟子認爲性本善，亦帶有慈悲心場，到到爲民情命。

著作
--

孟子寫咗《孟子》一書，而家留存咗七篇。
| How to read a taxoboxHow to read a taxobox**夏威夷椰子** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
| （未分級） | 被子植物 Angiosperms |
|
|
|
|
|
|
|
|
|
| （未分級） | 單子葉植物 Monocots |
|
|
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 查瑪椰子屬 *Pritchardia* |
|
|
|
|
|
|
|
| 種 | ***夏威夷椰子 P. gaudichaudii*** |
|

 |
|
| 二元學名 |
| ***Pritchardia gaudichaudii***H. Wendl. 1862 |
|
|
|
|
|
|
|
|
|
|
|
|
|
|
|

 **夏威夷椰子**（粵拼：haa6 wai1 ji4 je4 zi2）
（學名：*Pritchardia gaudichaudii*）亦叫**竹莖玲瓏椰子**（zuk1 ging3 ling4 lung4 je4 zi2）、**竹櫚**（zuk1 leoi4\*5）、**竹節椰子**（zuk1 zit3 je4 zi2）；臺灣嗰邊嗌**雪佛里椰子**（syut3 fat6 lei5 je4 zi2），係棕櫚科查瑪椰子屬嘅常綠灌木，原產自北美洲嘅墨西哥同中美洲嘅危地馬拉、洪都拉斯地區。而家喺中、南美洲嘅熱帶地區先至可以搵到佢。

形態
--

呢種植物一般有1——3米高到，樹莖比較直兼好似把竹咁幼，節間比較短兼中空，莖節長6——20cm；佢係屬叢生植物嘅一種，冇分枝。而樹葉方面， 一般都生喺莖幹嘅中上位置；互生羽狀全裂嘅深綠葉品種，有光澤。而花嘅方面，佢一般係雌雄異株品種，肉穗花序，生喺莖幹嘅嘅中上位置啲樹枝嘅胳叻底嗰度，花色係粉紅色，一般喺每年春末夏初開花。佢嘅果係紫紅色，一般喺開完花之後結果，出嘅果可以掛到2——3個月，佢一般喺每年6——11月結果。

適應環境
----

呢樖嘢鍾意喺高溫同高濕嘅氣候嗰度生，都幾禁（kam1）黑麻麻嘅地區同短時間比較凍嘅氣候，但係佢驚陽光直射或＜0℃嘅低溫。識生喺疏鬆、通氣透水比較好、有腐殖質嘅基質地嗰度生。呢種植物啱嗮喺20——30℃嘅氣溫嗰度生。

用途
--

呢樖樹一般用嚟做觀景植物同綠籬植物。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 穗 |
| 穗  |

|  |
| --- |
| 花 |
| 花  |

|  |
| --- |
| 果 |
| 果  |

 |

有關嘅書
----

* 《中國外來植物》. 上海科學技術出版社. p. 244-245. ISBN 978-7-5478-0780-4.
* 《江蘇沿海地區原色種子植物誌——雙子葉植物合瓣花類和單子葉植物》. ISBN 978-7-03-037655-8.

出面網頁
----

* 〈【認識夏威夷椰子】夏威夷椰子知多少〉. 植物百科.
* 〈夏威夷椰子的养護方法〉. 浴花谷花卉網.
* 〈如何养护夏威夷椰子〉. 中國園林網.
* 〈夏威夷椰子〉. 360Doc個人圖書館.
* 〈雪佛里椰子〉. 認識植物.
**秀全大媽**（粵拼：sau3 cyun4 daai6 maa1）係中國內地啲媒體對中國廣東廣州花都區秀全街道啲婦女嘅稱呼。由於佢成日喺維持交通秩序同促進街坊之間嘅關係等方面，而成爲秀全街嘅共享社會治理格局嘅主力軍而出名，重喺2019年4月24號列咗入第一屆「廣州街坊品牌榜」名單。

背景
--

內文：秀全街道
秀全街道喺1980年代初花都區大開發咗幾年之後，成爲一繁華城區。從2000年代尾開始，秀全街道附近都係啲賣車同埋汽車產業基地嘅地方，自然吸引咗喺中國大陸成幾十萬位同汽車有關啲產業人才落戶，重有啲外地人為咗支持仔女事業兼照顧第三代而嚟咗廣州打拼。尤其係花港社區，嗰邊98%都係外地人。

史
-

2010年，一班嚟自中國東北、湖北、內蒙古、新疆、甘肅、一系列華北同華中、華東省份啲人，初期嚟到花都時因氣候、語言、文化、飲食同佢哋原居地差好遠，同花都人之間有好多誤會。同年10月，張曉英等幾位熱心人士傾咗下而成立咗「小紅帽志願服務隊」，成立初期有27人，主要負責花港社區嘅巡邏。經歷咗一段時間之後，2019年已經發展到有1100人嘅規模。

攷
-

1. ↑  〈花都秀全街外来退休老人组建千人群防共治队服务社区〉. 《廣州日報》. 腾讯. 2019-07-24.
2. ↑  〈广州举办见义勇为好街坊颁奖暨"广州街坊"品牌榜发布典礼〉. 《广州文明网、廣州日報、南方日報》. 中国文明网. 2019-04-24. 原著喺2019-05-19歸檔. 喺2019-12-29搵到.
3. ↑  〈花都"秀全大妈"守护社区平安〉. 《南方日報》. 广州文明网. 2019-09-19. 原著喺2019-12-29歸檔. 喺2019-12-29搵到.
4. ↑  〈花都区秀全街：从"老漂族"到"秀全大妈"〉. 《廣州日報》. 大洋网. 2019-12-05. 原著喺2019-12-29歸檔. 喺2019-12-29搵到.
**邪母**（粵拼：ce4 mou5；中古漢語拼音：**zs**ia），係中古漢語聲母，屬齒音中嘅齒頭音，屬精組，係全濁聲母。

擬音
--

因爲大多數嘅漢語、域外方音、對音中，邪母大多發/z/，所以學界一致擬爲/z/。

上古來源
----

大部分學者都認爲邪母字來自上古音嘅/z/音，呢個音喺上古音到中古音嘅演變好穩定。

喺粵語嘅演變
------

邪母喺粵語清化，有啲塞擦化咗，同從母撈埋，分化成z、c、s，聲調派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 遂 | 辭 | 邪 | 囚 | 隨 | 象 | 旋 | 羨 | 似 | 俗 |
| zsyih | zsi | zsia | zsiu | zsye | zsiangx | zsyen | zsienh | zsix | zsyuk |
| seoi6 | ci4 | ce4 | cau4 | ceoi4 | zoeng6 | syun4 | sin6 | ci5 | zuk6 |

調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母，z聲母來源自中古音嘅知、澄、從、章、莊、精、俟、邪、崇九母，s聲母來源自中古音嘅心、崇、生、常、書、船、邪七母。

喺吳語嘅演變
------

邪母喺吳語維持古音，對應嘅吳拼係z。標準吳語分尖團音，邪母屬尖音。

喺普通話嘅演變
-------

邪母喺普通話清化，同心母一樣分洪細，唔分尖團，洪音對應嘅普拼係s，細音對應嘅普拼係x。極少數字變成c（洪）同q（細）。

喺日文嘅演變
------

同從母一樣，吳音讀ざ行，漢音讀さ行。

喺韓文嘅演變
------

邪母喺韓文清化，讀ㅅ。

喺越南文嘅演變
-------

邪母喺越南文轉爲t，聲調派陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
唔好同**禾花雀**搞亂。

| How to read a taxoboxHow to read a taxobox**禾雀花** |
| --- |
| 喺流花湖公園入面種嘅禾雀花（黃綠色品種）喺流花湖公園入面種嘅禾雀花（黃綠色品種） |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 豆科 Papilionaceae |
| 亞科 | 蝶形花亞科 Faboideae |
|
|
|
|
| 屬 | 油麻藤屬 Mucuna |
|
|
|
|
|
|
|
| 種 | **禾雀花 *M. birdwoodiana*** |
|

 |
|
| 二元學名 |
| ***Mucuna birdwoodiana***DC. |
|
|
|
|
|
|
|
|
|
|
|
|
|
|
|

**禾雀花**（粵拼：wo4 zeok2\*3 faa1；學名：*Mucuna birdwoodiana*），又叫**白花油麻藤**baak6 faa1 jau4 maa4 tang4，係豆科油麻藤屬嘅常綠木質藤木，喺中國嘅江西、福建、廣東、廣西、貴州、四川等省嘅海拔800～2500米啲山地，有陽光嘅地區可以搵到。

呢種植物喺中國大陸列入咗國家二類保護植物。

名
-

由於佢啲花好似禾雀噉而改成噉嘅名。

樣
-

老莖外皮暗啡色，斷面淡啡紅色，有3～4偏向內心嘅同心圓，斷面先流白汁，2～3分鐘後有血紅色汁出現；幼莖有打掂嘅溝槽，皮窿係凸出嘅啡色結構，冇毛或節間披住毛。葉係羽狀複葉，大葉長17～30cm；托葉早落；細葉長而窄，長9～16cm，闊2～6cm，有疏嘅短毛。花長20～38釐米，一次生20～30朵， 好似一拃嘢噉；花萼入面同出面都披住淺啡色嘅毛黐住，出面俾啡紅色就嚟甩嘅粗刺毛響度；萼筒係闊嘅杯形，長1～1.5cm，寬1.5～2.5cm，有2條側齒三角形，其中最下齒係窄嘅銳角三角形，長5～15cm，上唇係闊嘅銳角三角形，大多數同側齒一樣長；花冠白色或帶綠白色，花瓣一般係熒光綠、白色比較多，長3.5～4.5釐米，先端比較圓；子房密披住直嘅暗啡色短毛；每年4～6月開花。果係帶型嘅木質結構，長30～45cm，闊35～45mm，厚10～15mm，好似啲念珠噉，有啡紅色嘅短絨毛，但細果成日係啡紅色好似就嚟甩嘅剛毛；每年6～11月結果。籽係紫黑色，好似個腎噉，有5～13粒，長大概28mm，闊2cm，厚8～10mm，大多數有光澤。

適應環境
----

呢種植物好禁kam1潮濕環境入面生。

用途
--

呢種植物可以俾人當成花噉睇。但佢啲籽有毒，唔食得。

### 藥用

佢嘅梗可以做藥。有强筋骨同通筋活絡、補血嘅功效；民間一般用嚟做經活絡同强筋骨嘅草藥。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 嫩葉 |
| 嫩葉  |

|  |
| --- |
| 老葉 |
| 老葉  |

|  |
| --- |
| 花（未開花之前） |
| 花（未開花之前）  |

|  |
| --- |
| 花（開咗花之後） |
| 花（開咗花之後）  |

 |

連出去
---

|  |  |
| --- | --- |
|  | 維基同享有多媒體嘅嘢：**禾雀花** |

|  |  |
| --- | --- |
|  | 維基物種有資料講：***禾雀花*** |

* 白花油麻藤 Mucuna birdwoodiana Tutch. 中国植物志
* 白花油麻藤 Mucuna birdwoodiana 中国植物图像库
* 禾雀花 百花门
* 禾雀花图片和介绍 360Doc个人图书馆
* 南蓮園池-白花油麻藤/禾雀花 樹木谷
* 梅林山公园的禾雀花已经绽放 深圳政府在线
* 春天已到来，赏花正当时 中国江门网
羅宋湯嘅製作過程
**羅宋湯**（俄文、烏克蘭文：борщ，波蘭文：barszcz）係一種東歐或中歐嘅濃菜湯。「羅宋」呢個名嘅根據係嚟自Russian soup嘅上海話音譯（羅宋即Russian，源自早年上海嘅洋涇濱英文，[lúsòŋ]），Russian borscht（borshch）係另一常用嘅名，但係源自烏克蘭。

所有羅宋湯都用紅菜頭湯做底，然後可以加入第啲菜。最簡單嘅羅宋湯只有紅菜頭、食鹽、糖、胡椒粉同一啲檸檬汁。其他經常加入嘅蔬菜包括椰菜、番茄、薯仔、芹菜同洋蔥。成分每個地方都有唔同。波蘭人經常加椰菜同薯仔，烏克蘭人就加番茄。間中又會加牛腩或用清牛肉湯做嘅。成湯之後凍熱飲都得。歐洲同美洲人經常加一啲酸淡忌廉。

羅宋湯起源自烏克蘭。正宗嘅羅宋湯係指嚟自俄羅斯[未記出處或冇根據]嘅紅菜湯，近住俄羅斯嘅東歐國家好似波蘭、烏克蘭都流行呢種鮮甜濃郁嘅雜菜湯。亞洲嘅唔少西餐廳亦有供應。

睇埋
--

* 蕃茄薯仔湯
* 俄式椰菜湯
* 俄式酸辣湯
* 俄式酸瓜湯

參考
--

1. ↑
2. ↑  Schultze, Sydney (2000). *Culture and Customs of Russia*. Greenwood Publishing Group. pp. 65–66. ISBN 978-0-313-31101-7.
3. ↑  Marks, Gil (2010). *Encyclopedia of Jewish Food*. Hoboken: John Wiley & Sons. pp. 196–200, "Borscht". ISBN 978-0-470-39130-3.
4. ↑  Lee, Alexander (August 2018). "From Russia with Borscht". *History Today*. 68 (8).
5. ↑  〈罗宋汤：乌克兰和俄国谁拥有发明权〉. BBC. 2019-12-18.
**指南針留學移民**（Compass Education and Migration）係一間以協助華人（中國為主）去澳洲、加拿大、美國、英國同紐西蘭留學移民嘅公司，喺2002年成立。

隨著越來越多中國人希望喺澳洲定居，佢哋有時亦會接受澳洲中文媒體嘅訪問，就移民申請同中國學生去澳洲留學嘅問題（特別係武漢肺炎疫情期間）發表意見。另外，佢亦有同今日傳媒集團旗下嘅媒體合作，不定時發佈同中國人申請留學移民有關嘅資訊。

爭議事件
----

### 反對澳洲政府支持港人「避風港」政策

喺2020年6月，北京未經諮詢或香港人同意，強行喺香港實施《港區國安法》，引起國際關注。而澳洲亦提供咗人道支援，推出「避風港」政策，對香港人申請部分澳洲永久居民簽證條件予以放寬。政策受到唔少香港人歡迎，但一啲中國網民就指控澳洲政府歧視，話咁做對佢哋唔公平，指南針留學移民亦發起聯署，指控澳洲政府，聲稱代表所有189簽證申請人，要求一視同仁。不過，呢個聯署唔係咁多人響應。

之後，澳洲政府就澄清，呢次並唔涉及國籍歧視，因為要解決社會同國際對香港「國安法」嘅擔憂，而政策係必需、合理同埋相稱。

睇埋
--

* 澳洲中國留學生
* 中國在美留學生

參考
--

1. ↑  〈疫情"扼殺"澳洲移民之路？烏雲背後仍有一抹亮光〉. *SBS Your Language* (繁體中文). 喺2021-11-03搵到.
2. ↑  〈中國教育部門約談留學機構："不要推薦"學生來澳洲〉. *SBS Your Language* (繁體中文). 喺2021-11-03搵到.
3. ↑  〈不想走與留不下：疫情後移民澳洲會更難嗎？〉. *SBS Your Language* (繁體中文). 喺2021-11-03搵到.
4. ↑  〈澳推出临时父母担保签证 最长可在澳住10年〉. *www.abc.net.au* (中文). 2019-03-14. 喺2021-11-03搵到.
5. ↑  〈澳洲移民将变天！优秀学生有利好，工签或2年变3年，职业列表改革！雇主担保全面利好！ | 今日悉尼〉. *www.sydneytoday.com*. 喺2021-11-03搵到.
6. 1 2  〈網民中文留言質疑優待港人「赤裸裸歧視」 澳洲移民部長否認〉. *SBS Your Language* (繁體中文). 喺2021-11-03搵到.
7. ↑  "Sign the Petition". *Change.org* (美國英文). 喺2021-11-03搵到.

出面網頁
----

* 官方網站
* YouTube上面嘅嘅影片
鳥羽伏見之戰
**鳥羽伏見之戰**（日文：鳥羽・伏見の戦い），係日本戊辰戰爭最開頭嘅一場戰爭，響1868年1月27號至30號期間發生。呢場仗響約莫京都南嘅上鳥羽（即京都市南區）、下鳥羽、竹田、伏見（即京都市伏見區）同埋橋本（即京都府八幡市）搞。

經過
--

路線
因為幕府漸漸冇威信，將軍德川慶喜又多次響政治上面失敗，導致大政奉還，有唔少藩士希望恢復幕府，所以就開始同明治新政府對抗。

1868年1月3號，幕府軍曾經響上鳥羽同新政府軍打。冇耐，另一支幕府軍就響伏見同另一支新政府軍打仗。響上鳥羽嘅幕府軍原先係打敗咗新政府軍，但係響伏見嘅就死傷慘重，所以鳥羽嘅唯有走去江戶。

另一方面，幕府軍嘅援軍向近江地區伊勢進攻，並打入大津，但新政府軍都唔差，趕咗幕府軍去石部宿。一日後，幕府軍成功打入佐土原藩、岡山藩、德島藩，而新政府軍就因為驚佢哋入侵埋大津而走咗佬。呢場仗係幕府軍響鳥羽伏見之戰入面，唯一一場算得上係勝利嘅仗。

響淀入面，幕府軍指揮官佐久間信久冇耐就戰死。

同一日，仁和寺宮嘉彰親王（即小松宮彰仁親王）響明治天皇命令下成為官軍指揮官。一日後，官軍響伏見同幕府軍打仗，最後幕府軍因為受唔住而退到淀城，仲閂埋城門，令到官軍唯有撤退。

德川慶喜走佬
一日後，幕府軍響橋本再次同新政府軍死過。因為幕府前幾場差唔多都輸咗，冇嗮士氣，所以好快就畀新政府軍打到死得七七八八，最後要走到大坂。

1月19號，響西鄉隆盛策劃下，二百幾個庄內藩兵響江戶城對薩摩藩藩邸放火，之後江戶城就用火攻佢哋。一個禮拜後，德川慶喜響京都進攻，最終響1月27號響鳥羽同埋伏見撞到新政府軍，三日後幕府軍正式投降，明治新政府勝。
響美國紐約聯合國總部，係世界上最大嘅外交機構。
Ger van Elk, *Symmetry of Diplomacy*, 1975, Groninger Museum.
**外交**係指一國對外同他國交往接觸。外交包括一國對外政策，派去外國嘅人員使節，以及處理國際間唔同方面合作同埋衝突。外交事務好多時都係外交官先同外國傾掂，擬定條約，最後畀國內有關機關簽署批准。

外交通常都係一國對一國，即係**雙邊外交**。不過因為家下好多時問題都唔係一國可以解決，所以就有幾個國家一齊傾，咁就謂之**多邊外交**。

外地機關同人員
-------

為咗方便同外國機要溝通，一國通常會派人到外國駐守。呢啲人有時會總稱叫做**使節**，**外交官**或者**外交人員**。佢地有唔同級別，代替一國處理唔同層次嘅工作。通常駐守一國嘅阿頭叫做大使，所以佢做嘢嘅地方就叫做大使館。次一級就叫做領事，設立嘅係領事館。

駐外嘅外交人員有**外交豁免權**，即係就算當地犯法，都唔會受到當地法律懲罰。遇到呢種情況，如果係嚴重嘅，當地可能將呢個人驅逐出境，交返畀佢個國處理。

理論上，外交通訊可以唔使畀當地檢查，外交官帶嘅任何文件都唔會畀人查。

有時為咗表示兩國交往唔好，會驅逐對方外交官，又或者撒走自己外交人員，將使管摺埋。

|  |  |
| --- | --- |
|  | 維基同享有多媒體嘅嘢：**Diplomacy** |
**外來妹**（粵拼：ngoi6 loi4 mui1；簡化字：**外来妹**）係由廣州電視台（而家係廣州廣播電視台）負責整嘅10集電視連續劇。呢部劇喺1991年嗰陣，曾經喺廣州電視台同埋中央電視台播出咗街之後就引起全中國轟動。喺1995年2月，香港亞洲電視買過呢部劇嚟播咗出街。

《外來妹》係一部生活片。片入面講嘅係喺6個從山旮旯嘅趙家坳嗰邊嚟咗廣東嗰邊做女版打工仔嘅嘢。入面講咗中國內地、廣東沿海同相關三個地域文化嘅嘢，佢重係嗰時比較早用香港演員嘅其中一部內地劇集。

劇情
--

喺啱啱改革開放無耐，由於嗰時嘅廣東省係最先開始發展，搞到有好多中國嘅後生嗰啲北佬同大陸仔成日嚟呢度，其中華北地區有個地方嗌「趙家坳」嘅村仔，嗰度有兩位仁兄——趙小雲、志強等六名後生仔女就諗住嚟廣東，他哋就想嚟嗰邊打工，改變自己嘅命運。嗰時廣東搞得最犀利嘅係紡織同玩具口產，由於嗰啲打工妹做得比較好，結果俾人加咗入去。

而有四個姑娘畀佢老鄉——鳳珍，介紹入咗去康樂廠變咗外來妹，但係志強同金貴就俾人擋咗出去，幾日之後都未搵到嘢做，而金貴就話返屋企，志強俾人放鴨。但係入咗去康樂廠無耐嘅趙小雲因為做嘢成日出錯，搞到俾人炒咗。但係佢技術比較好，喺開始俾人嗌佢做拉長助理之後就變咗拉長，之後又去埋江生做嘅建達廠搞生產主管，最後重幫埋鄉政府，自己搞咗間工廠嚟做廠長。

結果有位「靚女」因位搞出咗傷殘先至返咗去山旮旯地方；而秀英就為咗錢就冇咗；玉蘭就同當地嘅小食檔波士結咗婚；而返咗去山旮旯結婚而且再都唔出去打工嘅秀珍就話自己噉落去唔係㞗路，先至帶咗一班細路妹出嚟。

小雲就俾當地鄉政府嗌佢做鄉下入面，第一間鄉辦玩具廠嘅廠長而激活咗佢嘅新生活同事業。之後趙家坳啲細佬妹都行出嗮山旮旯而到咗現代發達嘅都市入面，佢重行得幾耐？

出演過呢套劇嘅人
--------

* 湯鎮宗—江生
* 陳小藝—趙小芸
* 李婷—阿芳
* 常戎—趙志強
* 楊青—金玲
* 白珊—秀英

出面網頁
----

* 腾讯娱乐资料库《外来妹》
* 新浪娱乐，互动资料库《外来妹》
**姚萍**（Yao Ping，7月13號—？），原名**姚尚樸**，籍貫廣東省，客家人，身高5呎7吋（1.7公呎），體重170磅（77公斤），南洋馬來亞檳城華僑，返中華民國前，曾經喺暹羅宋卡府同馬來亞柔佛州做教師，廣州市暨南大學畢業後，做過歌手同電影演員。20世紀30年代初期已經喺上海演過國語電影，喺馬徐維邦導演嘅《夜半歌聲》（1937年）做幕後代唱，開始出名。呢一年跟住轉去香港拍粵語片，香港粵語片處男作係《自梳女》（1937年12月），拍片200幾部。1953年去新加坡，加入「香港歌藝團」，四圍巡迴演出，亦參加廈語片嘅工作。1970年返港後，簽咗3年合約加入邵氏兄弟公司，住喺清水灣道宿舍。1971年同「震遠唱片公司」喺九龍觀塘物華街35號二樓，訓練歌唱人材，同編寫一部新風格歌舞片劇本同撰曲。

屋企人
---

姚萍喺1937年經盲婚噁嫁娶咗上海人伍瓊芳；兩個人喺1936年生咗個仔叫姚瑞仁（伍仁義），住喺九龍油麻地吳松街182號二樓。

參考
--

1. ↑  1938年1月4日，第27期，香港《藝林 Artland》半月刊。
2. ↑  1956年7月13日，香港《大公報》，第三張；第九版。
3. ↑  1970年5月29日，香港《華僑日報》，第四張；第二頁。
4. ↑  1971年3月2日，香港《華僑日報》，第三張；第一頁。
5. ↑  1950年3月28日，香港《工商日報》，第五頁。
6. ↑  1950年4月7日，香港《工商日報》，第六頁。
7. ↑  1950年4月22日，香港《工商日報》，第五頁。
8. ↑  1950年4月25日，香港《工商日報》，第六頁。

出面網頁
----

* 香港電影資料館有關姚萍參演電影嘅記錄
* 香港影庫：姚萍
* 姚萍演出片段



|  |  |
| --- | --- |
| Flag of 馬來西亞Biography icon | 呢篇同馬來西亞人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**薄荷** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 脣形目 Lamiales |
|
|
|
|
|
|
|
|
| 科 | 脣形科 Lamiaceae |
|
|
|
|
|
| 屬 | **薄荷屬 *Mentha*** |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**薄荷屬**（粵拼：bok6 ho4 suk6；學名：*Mentha*）；土名叫**香丹草**（hoeng1 daan1 cou2）；佢係脣形科其中一屬嘅草本植物，亦係常見嘅香草，有嚟自薄荷醇嘅清涼香氣。

名
-

呢樖嘢嘅名係出喺希臘嘅傳奇古仔入面。傳說冥王哈迪斯鍾意咗曼絲嘅精靈靚女，而冥王嘅老婆——比費芬妮就好憎冥王哈迪斯嘅所為。比費芬妮為咗等冥王哈迪斯唔鍾意曼絲，佢將曼絲變成咗樖冇乜人點發現嘅草嚟俾人任踩。後嚟曼絲變成樖草之後散發咗令人鍾意嘅香味，重要係越踩越香噉。雖然佢俾人猛咁踩，但由於佢散發出嘅香味搞到好多人都鍾意咗佢，所以啲人先至將呢樖嘢嗌成而家嘅「薄荷」。

形態
--

呢種植物一般喺山地或河邊嗰度生，味道比較清香。佢嘅葉有毛，個樣好似啲鋸齒噉，有明顯嘅葉脈響度。佢嘅花一般係白色，開喺樖嘢最上邊。

用途
--

呢樖嘢既可以用嚟浸茶，又可以用嚟做藥。而藥用價值方面，佢可以醫牙痛、頭痛、皮疹、濕疹同口臭呢啲病。

品種
--

* 薄荷
* 胡椒薄荷
* 普利薄荷
* 綠薄荷
* 野薄荷
* 水薄荷

相關
--

* 薄荷茶
* 薄荷糖
* 薄荷酒
* 薄荷賓治

有關嘅書
----

* 稀有植物大探秘 第230－231页 ISBN 978-7-5082-6715-9
**荷里活星光大道**（粵拼：ho4 lei5 wut6 sing1 gwong1 daai6 dou6，英文：Hollywood Walk of Fame）係條喺美國荷里活嘅行人路，上高有2000幾粒鑲住荷里活商會追敬名人個名嘅星星獎章，以紀念佢哋對娛樂業嘅貢獻。

描述
--

截至2020年，星光大道有超過2690粒星，係粉紅色嘅水磨石五角星，周圍鑲住黃銅。攞獎人個名會鑲喺每粒星星上面。而喺個名下面嘅圓形撈稿代表咗指示攞獎人嘅貢獻類別：

> 
> 
> * Circular 4-inch brass plaque showing a side view of a classic movie camera. **電影攝影機撈稿**：代表嗰個人對電影有貢獻。
> * Circular 4-inch brass plaque with a tube-type television with twin aerials. **電視機**：代表嗰個人對電視業有貢獻。
> * Circular 4-inch brass plaque with a top view of phonograph disc and pickup arm. **留聲機唱片**：代表嗰個人對唱片行業有貢獻。
> * Circular 4-inch brass plaque with an antique studio-style microphone. **廣播咪**：代表嗰個人對廣播業有貢獻。
> * Circular 4-inch brass plaque with the classic theatrical comedy/tragedy masks. **悲喜劇面具**：代表嗰個人對現場戲劇有貢獻。
> 
> 
> 
> 

喺到而家為止嘅所有明星入面，攞到電影類別獎章嘅人佔咗47％，電視佔咗24％，錄音佔咗17％，廣播佔咗10％ ，而現場表演類就少過2％。

拎
-

|  |  |
| --- | --- |
|  | 維基同享有多媒體嘅嘢：**Hollywood Walk of Fame** |

* 星光大道嘅官方網站
* Hollywood Chamber of Commerce Walk of Fame videos – YouTube
* Hollywood Chamber of Commerce
* Hollywood Star Walk map: *Los Angeles Times*
* Hollywood Star Walk list: *Los Angeles Times*
薄扶林水塘
**薄扶林水塘**（粵拼：bok6\*3 fu4\*6 lam4 seoi2 tong4，英文：**Pok Fu Lam Reservoir**或**Pokfulam Reservoir**），《香港雜記》叫**百步林水塘**，係香港一水塘，亦係全港第一個水塘。水塘喺香港島西嘅薄扶林，近薄扶林村。佢集有薄扶林谷地中咁多條河涌嘅水。涌水出自扯旗山、西高山、爐峯峽、歌賦山、奇力山。水塘分上下兩塘，儲水量約為廿六萬立方米，即約莫六千八百萬加侖。水塘溢水會經薄扶林村流入瀑布灣。

史
-

薄扶林水塘主壩
薄扶林水塘嘅名牌（攝於2002年，已拆）
二號食水配水庫，喺水塘嘅東面
香港開埠之初，食水來自附近山澗，或者鑿井打水。隨住人口急增，呢啲方法已不勝負荷。呢啲水源受氣候影響，間中會乾塘，又容易污染致病，例如痢疾等。開拓水源，係當時香港政府嘅急務。

香港冇大江之水，土地又有限。當時港督羅便臣費煞思量，無計可施下，香港政府喺一八五九年十月十四號，懸賞一千英鎊，求解決食水問題嘅方法，並打算撥款二萬五千英鎊，做水務經費。

一八六零年二月廿九號，當時任職英軍兵家機器師嘅羅寧（又譯*盧令士*；英文S.B. Rawling），建議利用薄扶林谷地勢，起水壩閘住薄扶林谷地嘅雨水，供畀全香港島。最初建議包括一個蓄水量三千萬加侖嘅水塘，同埋一條直徑十吋、長一萬七千四百呎嘅引水管，將啲水由薄扶林水塘經羅便臣道引到般含道；兩個儲水池，同埋接駁儲水池嘅輸水系統；重有供水點卅個，同埋滅火龍頭一百二十五個，擬定價格為二萬三千四百一十七英鎊。

政府接納建議，喺一八六零年七月十號通過法例，由政府負責向市民提供食水。但係為咗節省開支，政府多次削減建造費用，以致水塘容量，由原先三千萬加侖，縮到二百萬加侖。

第一個薄扶林水塘喺一八六三年竣工，是爲全香港第一個水塘。雖然水塘落成，但由於水塘容量太細，根本解決唔到食水問題。據當時估計，全港每日用水量為五十萬加侖。因此水塘一起好，就打算加高水壩同擴建水塘。後尾，工程師威爾遜建議，可以喺原址上游，起第二個水塘，以增水量。政府採納建議，擴建薄扶林水塘，一八七七年竣工，水量增至六千八百萬加侖，集水區擴至四百一十六英畝。水塘輸出流量，每日達二百萬加侖。一八六六年到一八七一年間嘅擴建工程，耗資廿二萬港元。

因為人口暴增，山頂越來越多人住。呢次擴建水塘，仍未完全解決香港食水需求。政府因而起另一個水塘，即係大潭水塘。

古建築
---

薄扶林水塘有過百年之久，古物古蹟辦事處評審建築，列咗當中六項設施列為法定古蹟。詳細資料如下：

| 名稱 | 評級 | 落成年份 | 補充資料 |
| --- | --- | --- | --- |
| 前看守員房舍 | 法定古蹟 | 一八六零年-一八六三年 | 新古典建築風格建築物，配搭中式瓦頂，現時係薄扶林管理中心 |
| 量水站 | 法定古蹟 | 一八六三年 | 監測存水流量同深度，以層列花崗石鋪築而成，設有意大利文藝復興時期建築風格嘅輸水隧道入水口。 |
| 石橋（四座） | 法定古蹟 | 一八六三年-一八七一年 | 位於水塘東部，以花崗岩建造，用半圓拱或平圓拱裝飾，反映意大利文藝復興風格嘅影響。 |
| 方形暗渠 | II | 一八六三年 |  |
| 薄扶林水塘土堤 | II | 一八六三年 | 以黏土、碎石同沙泥起成。 |
| 配水庫通風口 | II | 一八六三年 |  |
| 濾水池 | II | 一八六三年 | 位於水壩後面 |

一號食水配水庫，喺水塘嘅西面

環境生態
----

香港政府自二十世紀七十年代起，一直喺薄扶林水塘同郊野公園植林，家下四處林木覆蓋，係全港最好之列。綠樹林蔭，樹種有原生樹種，好似大頭茶同浙江潤楠，亦有人工種植，如濕地松、台灣相思、紅膠木、水楠、木荷、黧蒴錐、黃牙果、包衣椆、布渣葉、細葉榕等。成齡混合林同林中山澗，係兩棲動物棲息地。記錄中兩棲動物，最少七種，包括黑眶蟾蜍、短腳角蟾、香港湍蛙、小棘蛙、沼蛙、大綠蛙同斑腿泛樹蛙。

水鳥同林鳥，以水塘同涌爲濕地生境，郊野公園內常見之鳥，有麻鷹、白頭鵯、紅耳鵯、麻雀、紅咀藍鵲、鵲鴝、大山雀、翠鳥、畫眉、噪鵑、毛雞、珠頸斑鳩等。區內亦有唔少哺乳類動物，好似赤腹松鼠、箭豬、鼬獾、針毛鼠、果子狸、小靈貓、豹貓、赤麂等。

參攷
--

* 香港地方；地方；香港水塘（一）香港九龍
* WSD TEXT construction
* 薄扶林郊野公園，出自 lifein.hk。
* 薄扶林水塘集水區，出自綠色力量網站。

睇埋
--

* 香港水塘
* 薄扶林輸水管
* 薄扶林郊野公園

出面網頁
----

|  |  |
| --- | --- |
|  | 維基同享有多媒體嘅嘢：**Pok Fu Lam Reservoir** |

* 水務署 - 教育及社群（薄扶林水塘）
* 薄扶林水塘嘅位置－利用中原地圖
* 薄扶林水塘嘅位置－利用Google Maps
案發地點淘大花園（2011年）
**淘大花園無屍命案**係香港一單殺人案，2011年發生喺牛頭角淘大花園E座，本嚟係香港頭一單「無屍、無法證、無招認」而入罪嘅謀殺案，最後被告改口招認自己殺人後，成功推翻謀殺罪名，只係判誤殺罪成。

案情
--

死者**秦嘉儀**死嗰陣33歲，祖籍四川，同一位香港貨車司機結婚後，喺2006年到香港定居，之後離咗婚，並喺夜總會做女公關，識到當時已婚嘅被告**陳文深**，2008年開始做咗佢嘅二奶，陳文深亦買咗個淘大花園E座單位畀秦嘉儀住。2011年3月，呢段關係畀陳文深當時老婆揭發，而秦嘉儀自同年10月5號下晝4點進入淘大花園E座後，從此人間蒸發。

雖然一路搵唔到秦嘉儀條屍，法證亦無任何發現，而陳文深亦唔認有謀殺秦嘉儀，但由於查到陳文深喺秦嘉儀失蹤兩日後曾進入大廈用手推車推走一個大尼龍袋，佢八達通亦有買防臭劑同保鮮紙嘅紀錄，所以單憑環境證供落案起訴佢謀殺。2015年8月初審入面，陪審團一致裁定謀殺罪名成立，依例判處終身監禁。2017年第一次上訴，陳文深招認自己誤殺，供出殺人同棄屍過程，但維持原判；2023年2月第二次上訴，陪審團一致裁定佢謀殺罪名唔成立，誤殺罪名成立，裁定佢係受挑釁下殺害事主，判監9年半。

參考
--

1. ↑  香港經濟日報：【香港奇案】淘大無屍命案歷經三度審訊 投資者疑不知情下市價買入凶宅
**五胡亂華**（粵拼：ng5 wu4 lyun6 waa4）係中國魏晉南北朝時，眾多北方、西北嘅遊牧民族趁中央王朝衰落之際，喺中國北方建立佢哋自己民族嘅國家、而同南方嘅漢人政權對立嘅時期，係長達136年外族入侵嘅亂世，從惠帝永興元年（西元304年）匈奴人劉淵建號稱王開始，到南朝宋文帝元嘉十六年（西元439年）北涼降魏為止。「五胡」係指匈奴、鮮卑、羯（讀揭，kit3，又叫白匈奴）、羌（讀姜，goeng1）、氐（讀低，dai1），但實際上喺中原立國嘅異族唔止五個，當時包括漢族在內喺中原成立過幾十個大細強弱不等嘅國家，其中時間長而有影響嘅有五胡十六國。

歷史
--

### 緣起

自漢武帝以後，中國西、北邊境外嘅外族就因為中原自然條件好過塞外就逐漸內遷，東漢朝廷經常招引或者強制胡人內遷，方便監控各族，同時作為兵源同勞力。到咗晉朝，中國北、東、西三個方向都住咗好多胡人，尤其係關中同并州，胡人佔半數，包圍咗京城洛陽。而且胡人內遷到中原，由遊牧變成農耕，人口就有所增加，經濟軍事勢力大增，自東漢、魏晉以來朝廷招胡人入軍，胡人喺軍隊入邊好有勢力。同時內遷胡人畀漢人管住，要向朝廷納稅，又因為華夷之辨嘅觀念畀漢人歧視，而未內遷嘅胡人同漢人貿易時，邊境嘅漢人土豪時不時欺詐胡人，令好多胡人好不滿。雖然有人如江統寫《徙戎論》，擔心胡人勢力坐大，建議將胡人分割、遣返鄉下或者叫佢哋搬遞度，但無人聽。

晉室無能，政治腐敗，國力衰弱，而地方上亦都積弱，軍備唔夠，胡人造反時地方無力抵抗，八王之亂之後，國家大傷元氣，漢人嘅軍力迅速衰退，當時中原又連年災荒，社會生產破壞嚴重，胡人就趁你病攞你命，紛紛起兵逐鹿中原，喺京城嘅胡人軍隊以及中原嘅內遷胡人同壓住邊境嘅胡人裏應外合，最終西晉亡國。

### 經過

304年冬天，氐族首領李雄佔咗成都，自稱「成都王」，史稱成漢；匈奴貴族劉淵起兵於離石（今日山西離石），國號漢（後改為趙，史稱前趙）。係五胡建國開始。

晉懷帝永嘉四年（310年），劉淵死，佢個仔劉聰殺太子劉和即位。

311年（永嘉五年）四月，劉聰部下石勒，喺苦縣寧平城（今河南鹿邑）破晉軍十幾萬人，並俘殺太尉王衍等。劉聰又遣大將呼延晏率兵攻洛陽，屢敗晉軍，前後殲滅三萬餘人。六月呼延晏到達洛陽，劉曜等人帶兵會合，攻破洛陽，縱容部下搶掠，俘虜晉懷帝，殺太子、宗室、官員及士兵百姓三萬幾人，並大肆發掘陵墓、焚毀宮殿，史稱「永嘉之禍」或「永嘉之亂」等。

313年，劉聰毒死咗晉懷帝。懷帝嘅姪司馬業（或作司馬鄴），喺長安登基，叫做晉愍帝。

316年前趙劉曜攻長安，俘虜晉愍帝。

317年殺咗晉愍帝，士族王導、王敦等，扶植晉朝遠房宗室司馬睿，喺建康（今日南京）登基，叫做晉元帝，歷時52年嘅西晉滅亡，東晉開始，進入南北對峙時期。

影響
--

五胡亂華係中國歷史上第一次中原淪陷於外族，對漢人來講係一場民族災難，幾乎令華夏亡國滅種。同時對中國歷史產生極深嘅影響，係華夏文明嘅轉折。

五胡亂華時期南北對立分治，分化南北社會，形成今日南北文化大不同嘅格局。

### 中原凋敝

喺北方，自漢人王朝滅亡後就陷入戰亂紛爭，各個唔同民族包括漢族喺北方建立唔同嘅國家，相互之間打來打去，漢胡勢同水火，胡人發《殺漢繳》，漢人發《殺胡令》，令中原社會、經濟、文化凋敝，形成流民潮湧向南方、河西、遼東，而世家大族亦有好多跟住皇室南遷，稱之為衣冠南渡，至於無南渡嘅世家，就喺中原建立塢堡來自救，一啲去唔到南方嘅難民就就地投靠呢啲塢堡，求助呢啲家族，令呢啲家族喺中原勢力大增，胡人唔敢逳呢啲家族。

不過雖然中原人口劇降，但當時中原依然係中國人口最密集嘅所在，因此華夏文化並未喺中原剷除，相反重同化到外族，同時中原漢人多多少少胡化，呈現漢胡混合嘅形態。

### 南方開發

衣冠南渡係中國三大移民潮之一，當東晉喺南方建立嘅時候，中原嘅世家大族就南遷到南方，由於世家大族衣冠楚楚，所以叫做「衣冠南渡」。之後中原持續戰亂，而東晉偏安南方，只守住半壁江山，相對安寧，於是大量中原百姓南渡南方，人數多到朝廷要設置僑州安置百姓。

原本南方係百越人嘅地方，《漢書·地理誌》話：「自交趾至會稽七八千里，百越雜處，各有種姓」，之後又有畀炎黃部落攻破嘅九黎部落遺民流落南方形成嘅三苗人，但衣冠南渡嘅漢人移民潮令南方由百越三苗之地漢化成漢地。因此雖然北方因為破壞嚴重而部份野蠻化，但因為華夏文化取得南方嘅保留地就補返數。

漢人大量南遷令華夏文明取得由北到南嘅巨大縱深，之後歷代外族入侵中原，華夏正朔都可退居南方，喺南方保存咗華夏嘅衣冠禮樂、典章文物制度，保證中華文明延綿落來，而當中國統一時，南方保存嘅文明又北傳中原，方便如隋唐、明朝等王朝喺戰亂破壞嚴重嘅北方恢復中華。

漢人南遷喺漢化南方同時，亦同百越、三苗文化融合，產生咗南方漢語嘅格局，以及有住唔同北方特質嘅南方華夏文化。

衣冠南渡大多數人係南渡到江淮、江南一帶，亦都有去到嶺南，自此江南文化突飛猛進，成為同中原相提並論嘅文化中心，乃至視作「文化中原」，南方文化同北方文化分庭抗禮。

全球史角度
-----

五胡亂華唔係得中國先發生嘅偶然事件，放喺當時，世界主要文明都前後受到蠻族入侵，由3世紀持續到6世紀，令世界各文明由古典文明變成中世紀文明。

喺當時世界上，遊牧民族自東向西陸續入侵各文明民族，先係中國五胡亂華，而後印度笈多王朝受匈奴襲擊而崩潰，之後輪到波斯帝國同拜占庭帝國，但其勢力擊退遊牧民族，最後遊牧民族一波波湧向最西面嘅羅馬帝國，羅馬帝國最後喺遊牧民族嘅衝擊下滅亡。

參攷
--

* 中華百科全書·五胡亂華
* 南溟網·五胡亂華及落後征服先進
* 五胡亂華及其歷史作用
* L.S.Stavrianos《全球通史》（上冊）第二編 歐亞大陸的古典文明（公元500年之前）第7章中國文明與第8章古典文明的終結 ISBN：0139238972
* 林語堂《吾國與吾民》第1章中國人民 ISBN:978-7-5399-3241-5
**五育**（**Five ways of life**），亦稱**五育教學**，係指德智體羣美五育，即學習五大目標。現今五育精義，知能兼具通識同特識，教授個別科目之中，亦實通達五育。

以德育（moral）為本源可以整全人道；以智育（intellectual）為經緯可以建構人文；以體育（physical）為命脈可以充實人生；以群育（social）為體用可以合諧人際；以美育（aesthetics）為表裏可以豐富人存。

德育
--

教育嘅核心本質之一，亦係德智體群美五育不可或缺嘅環節。當代德育目標係兼具培養好人、好公民以及好人才嘅多重目的。

智育
--

所要培養嘅亦即係運用論證能力提出證據導向嘅論述說服人，以批判思考能力理性分析所發生嘅現象；利用探究嘅精神，提出解決問題嘅策略。

體育
--

內文：體育
着重於以身體活動經驗為主嘅教育，佢深層價值在於作為五育均衡發展嘅基石，在於彰顯尊重運動嘅權利，在於落實社會道德嘅精神、在於人格品性嘅形塑、人文素質嘅涵養以及社群服務嘅學習，透過遊戲、動作、以及運動嘅情境，畀學習者體現佢喺德行、智能、群性、同美感上嘅學習同發展。

群育
--

令學生能夠透過學校生活嘅體驗，建立健康、積極嘅人生價值觀，明白人際同自然關係及處事之道，進而積極參與社會事務，服務社會，達到立己立人嘅理想。

美育
--

有關於美感認知同情意養成嘅教育。換言之，佢係一門有關於製作、感受同埋瞭解藝術及佢有關事物嘅教與學，同時亦係一門經由藝術發現世界同自我嘅學科。

教授五育嘅例子
-------

### 中國大陸

  

### 台灣

* 南投縣私立五育高級中學

### 香港

* 五育中學
* 陳樹渠紀念中學

其他嘅五育
-----

蔡元培喺1912年初出任教育總長嗰時提出嘅五育係指：軍國主義教育、實利主義教育、公民道德教育、世界觀教育及美感教育嘅五大政治思想。

參考
--

1. ↑  如何均衡五育發展？ 教界：因材施教
2. ↑  〈現實中嘅"五育新解"〉. 原著喺2011年9月9號歸檔. 喺2012年11月18號搵到.
3. ↑  〈體育精神在於友誼第一〉. 原著喺2015年11月19號歸檔. 喺2012年11月18號搵到.
4. ↑  101年度五育分享研習議程表[*失咗效嘅鏈*]
5. ↑  五育嘅英文翻译
6. ↑  〈德育、公民及國民教育〉. 原著喺2012年10月12號歸檔. 喺2012年11月18號搵到.
7. ↑  蔣偉寧：品德不好，不能用智育來補
8. ↑  〈何謂體育〉. 原著喺2016年3月4號歸檔. 喺2012年11月18號搵到.
9. ↑  〈群育發展嘅理念〉. 原著喺2020年9月8號歸檔. 喺2012年11月18號搵到.
10. ↑  〈北京市学校美育工作网〉. 原著喺2012年11月16號歸檔. 喺2012年11月18號搵到.
**五羊石像**（粵拼：ng5 joeng4 sek6 zoeng6）係中國廣東省廣州市入面，按返五羊傳說嚟整嘅石像。呢嚿石像喺越秀區嘅越秀山西邊嘅木壳崗嗰度。呢嚿石像喺成個廣州嚟講，唔嚟佢喺影響同意義入面，都係話成廣州市嘅第一標誌。

敘述
--

* 高度：11m
* 體積：53m³
* 用咗130嚿花崗岩整出嚟
* 入面有四隻唔同樣嘅羊咩啄住1隻攞咗條大禾苗嘅山羊罅。

所謂「五羊傳說」
--------

睇埋：五羊傳說
相傳喺周夷王八年（公元前887年）嗰陣廣州人成日猛咁喺度做嘢就冇得食，點知有一日，喺天上面出現咗着住五彩衫嘅五位仙人，騎住五隻羊咩嚟咗廣州，睇到嗰時點解成日猛咁喺度做嘢就冇得食，就掟咗穀穗畀佢，結果一下就變咗好多農田出嚟。啲人就有得食喇。不過嗰時神仙掟完穀穗之後就飛咗上天，就留返五隻羊咩響地下。而最後五隻羊咩就變咗石頭。所以廣州講嘅「五羊」就喺噉嚟。

史
-

喺1959年，三位雕塑家尹積昌，陳本宗以及孔繁緯，喺呢度按返五羊傳說，創作五羊石像。喺石像起好咗之後就俾人話成係廣州嘅城標而變咗出名嘅旅遊景區。但係佢唔係一直都好穩陣。喺文革嗰陣嘅破四舊時期，石像上面有對羊角仔俾人抌爛嗮，而條羊咩仔嘅短尾都揼到斷埋，搞都嗰時有人傳出嚟話石像就快被人炸冧。結果石像好彩就無被人炸冧。過咗文革之後，石像就開始重新整過。喺1999年7月，市政府公佈咗佢係廣州市文物保護單位。雖然佢喺2001年8月13號俾雷電劈走隻角，但後嚟整返好。2007年，同五羊石像有關嘅五羊傳說入選咗廣州市第一批非物質文化遺產代表作名錄。

2010年亞運會嘅會徽
-----------

內文：2010年亞洲運動會
喺2006年底，廣州市體育管理部門公佈咗2010年亞運會嘅會徽，其中會徽就用咗佢嘅樣嚟做亞運會嘅會徽。

攷
-

* 五羊石像 越秀公园 喺2014-05-09搵到
一幅描繪一個組織嘅抽象化圖解；唔同領域研究者畫嘅圖解所重視嘅變數都會唔同。
**組織論**（粵拼：zou2 zik1 leon6；英文：**organizational theory**）係指社會科學當中對組織嘅理論分析。喺廿一世紀嘅學界，對組織嘅研究上並冇一套統一嘅組織論：唔同領域嘅研究者各自噉關注自己所關注嘅現象，並且喺自己熟悉嘅課題上為實際嘅組織管理提供勸諫。

研究方法
----

內文：科學方法同社會理論
無論係邊個領域都好，廿一世紀初嘅社會科學普遍都會盡可能噉採用科學方法（scientific method），噉講即係話社會科學會好似自然科學噉，諗一啲理論出嚟解釋佢哋研究嘅現象（包括組織），而呢啲組織論會好似一套科學理論噉，

1. 講明要用到啲乜嘢概念；順帶一提，根據奧坎剃刀（Occam's razor）嘅原則，「一個理論要用嘅概念嘅數量」一般認為係愈少愈好；
2. 講明呢啲概念之間有乜嘢關係；
3. 講明呢啲概念之間嘅互動會點樣引起觀察得到嘅現象。

跟住研究者就會用嘗試做啲嘢嚟驗證呢啲理論－佢哋會去收集數據，並且用搵到嘅數據做假說檢定，睇吓佢哋嗰啲理論作出嘅預測正唔正確。喺廿一世紀初，組織論研究成日用嘅方法有搵組織嘅成員做面談（社會學成日用）、用問卷調查訪問組織嘅成員（心理學成日用）以及係分析政府數據庫當中有關「呢間呢間公司喺邊年做咗啲乜」嘅數據（經濟學成日用）... 呀噉。

行為理論
----

睇埋：行為策略
行為經濟學（behavioral economics）係廿世紀中興起嘅一套經濟學理論，研究非理性嘅因素－例如係心理、認知、情緒同文化等－會點影響個體以至群體嘅決策：直至廿世紀初都霸住經濟學研究嘅新古典經濟學理論假設咗，人係大致理性（rational）嘅，對於每個決定會對自己帶嚟幾多得失曉做出大致完美嘅運算，並且淨係一味按照運算嘅結果做決策，但打後廿世紀中嘅研究話咁快就令到學界質疑呢個諗法－佢哋發現，人好多時都唔能夠對經濟價值做正確判斷，而且喺做決策嗰時會受好多非理性嘅因素左右（有限理性）。因為噉，對組織嘅研究就有咗所謂嘅**行為組織論**（behavioral organizational theory）－喺分析組織嗰陣，呢啲研究者會想像一個組織响決策者完全理性嗰時會出現點嘅行為，然後再用行為經濟學等領域嘅知識睇吓現實嘅組織會點樣偏離完美理性模型。

舉個例說明，廿一世紀初行為組織論上會將一個組織嘅決策者想像成**問題性嘅搜索者**（problemistic searcher）：一個完美理性嘅決策者會知嗮所有可能嘅選項同埋每個選項嘅效益；相比之下，現實嘅組織決策者並冇足夠嘅資訊同認知能力做啲噉嘅嘢；因為噉，佢哋嘅主要目的通常係「搵一個有返咁上下啱用嘅解決方案」－即係話佢哋嘅行為大致跟以下步驟：

1. 搵最就手嗰個方案（**搜索**）；
2. 睇吓個方案係咪能夠充分噉解決個問題，而唔係好似完美理性嘅決策者噉，要求效益實要有咁大得咁大（以解決**問題**為優先）；
3. 如果係，就採用個方案，否則返去步驟 1。

呢種考慮到人認知上嘅弱點嘅理論模型被指能夠更有效噉解釋組織決策者嘅行為。

睇埋
--

* 組織
* 管理
* 社會科學

文獻
--

* Barr, P. S. Stimpert, J. L. & Huff, A. S. (1992). Cognitive change, strategic action, and organizational renewal (PDF). *Strategic management journal*, 13(S1), 15-36.
* Foss, N. J. & Pedersen, T. (2016). *Microfoundations in strategy research*.
* Gary, M. S. & Wood, R. E. (2016). Unpacking mental models through laboratory experiments (PDF). *System Dynamics Review*, 32(2), 101-129.
* Gavetti, G. Greve, H. R. Levinthal, D. A. & Ocasio, W. (2012). The behavioral theory of the firm: Assessment and prospects (PDF). *Academy of Management Annals*, 6(1), 1-40.

攷
-

1. ↑  Waldo, Dwight. 1978. "*Organization Theory: Revisiting the Elephant*." Public Administration Review 38(November/December).
2. ↑  Kindsiko, E. & Poltimäe, H. (2019, September). The Poor and Embarrassing Cousin to the Gentrified Quantitative Academics: What Determines the Sample Size in Qualitative Interview-Based Organization Studies?. In *Forum Qualitative Sozialforschung/Forum: Qualitative Social Research* (Vol. 20, No. 3).
3. ↑  Minton, Elizabeth A.; Kahle, Lynn R. (2013). *Belief Systems, Religion, and Behavioral Economics: Marketing in Multicultural Environments*. Business Expert Press.
4. ↑  Gigerenzer, G. & Selten, R. (Eds.). (2002). *Bounded rationality: The adaptive toolbox*. MIT press.
5. ↑  Shen, W. & Cannella Jr, A. A. (2002). Power dynamics within top management and their impacts on CEO dismissal followed by inside succession. *Academy of Management Journal*, 45(6), 1195-1206.
6. ↑  Barr, P. S. Stimpert, J. L. & Huff, A. S. (1992). Cognitive change, strategic action, and organizational renewal (PDF). *Strategic management journal*, 13(S1), 15-36.
7. ↑  Greve, H. R. (1998). Performance, aspirations, and risky organizational change (PDF). *Administrative Science Quarterly*, 58-86.
唔好同**郭艾倫**搞亂。
郭亞倫被溫哥華白浪足球會聘為白浪二隊總教練之後接受記者訪問。
**郭亞倫**（**Alan Keith Koch**，1975年4月30號—）係一位德裔南非足球員同足球教練，曾經係南非國家青年足球隊嘅隊員。

球員生涯
----

郭亞倫喺南非爹濱出世，後來去咗德班西城男子高中（Westville Boy's High School）讀書並且開始打球。1992年，郭亞倫入選南非國家青年足球隊，重做埋隊長。1993年，郭亞倫同南非甲組足球聯賽嘅Resevoir Hills簽約，正式開始職業生涯。1995年，郭亞倫離開南非，同德國高級足球聯賽嘅普魯士古勒菲（KTSV Preussen Krefeld）簽約，之後就喺德國打咗一段時間球，並且先後效力過華騰沙伊德09（Wattenscheid 09）同埋于亞丁根（KFC Uerdingen 05）。1996年，郭亞倫去到加拿大卑詩省西門菲沙大學求學，同時為大學男子足球隊出賽。2000年，郭亞倫大學畢業之後轉投愛爾蘭足球聯賽嘅廉尼足會（Limerick FC），但係到咗第二年就發現心臟有問題，喺醫生嘅建議之下，郭亞倫決定掛靴。

教練生涯
----

### 美國

掛靴之後，郭亞倫去到美國全美大學體育協會（NCAA）乙組嘅中西州立大學（Midwestern State University）攻讀碩士學位，同時擔任大學男子足球隊嘅助理教練。佢擔任助理教練嘅第一年就帶領中西州立大學打入全國總決賽八強。之後佢又繼續做咗兩年助理教練，球隊嘅成績分別係12勝6負同13勝3負2和。2005年，郭亞倫碩士學位畢業之後，即刻就被全國高校校際體育協會（NAIA）嘅卑卡大學（Baker University）請咗去做男子足球主教練。

郭亞倫喺卑卡大學做咗兩年主教練，球隊成績分別係9勝9負同13勝7負。2007年，郭亞倫帶領卑卡大學殺入全國高校校際體育協會第五大區半決賽。之後，西門菲沙大學由於男子足球隊主教練辭職而邀請郭亞倫接任主教練，郭亞倫於是返咗去加拿大。

### 加拿大

郭亞倫接任西門菲沙大學主教練之後，先係喺2008同2009年獲得獨立院校賽區（全國高校校際體育協會）年度最佳教練獎，然後又從2010年開始，連續3年獲得大西北賽區（全美大學體育協會）年度最佳教練獎。2010年，西門菲沙大學男子足球隊喺加入全美大學體育協會乙組嘅第一年，就爆冷提前一輪奪得大西北賽區冠軍，之後又連續兩年提前奪得賽區冠軍。2011年9月，西門菲沙大學男子足球隊成為第一支登上全聯盟人氣排名前25嘅非美國球隊，同年10更加成為第一支全聯盟人氣排名第一嘅非美國球隊。2012年，西門菲沙大學男子足球隊成為第一支殺入全國半決賽嘅非美國球隊，雖然喺四強賽止咗步，但係就連《紐約時報》都大篇幅咁報導咗西門菲沙大學嘅決賽歷程。賽季結束之後，郭亞倫被美國全國足球教練協會選為「大區年度最佳教練」。

2009年，郭亞倫亦都曾經執教過溫哥華白浪女子隊，但係最後女子隊常規賽排名第5，剛剛好同季後賽失之交臂。

2013年，郭亞倫執教出征馬卡比猶太人運動會嘅加拿大男子馬卡比足球隊，奪得銅牌。

2015年1月30號，溫哥華白浪足球會宣佈聘請郭亞倫擔任白浪二隊嘅主教練。擔任西門菲沙大學主教練期間，郭亞倫一共帶領球隊奪得四次賽區冠軍同兩次大區冠軍，同埋兩次殺入乙組全國半決賽。

個人生活
----

郭亞倫手上有好多張教練證書，包括美國全國教練協會頂級證書同歐洲足協B級證書。目前佢準備考歐洲足協A級教練證書。

郭亞倫目前住喺卑詩省北溫哥華市。佢識講英文、德文同埋南非尼德蘭文。

參考
--

1. ↑  "Westville Boys' High School". 原著喺2008年6月26號歸檔. 喺2013年4月27號搵到.
2. ↑  〈存档副本〉. 原著喺2008年6月26號歸檔. 喺2013年4月27號搵到.
3. ↑
4. ↑  "Association of Independent Institutions News". Aiisports.com. 23 November 2010. 原著喺2012-03-21歸檔. 喺2012-02-21搵到.
5. ↑  〈存档副本〉 (PDF). 原著 (PDF)喺2010年11月24號歸檔. 喺2013年4月27號搵到.
6. ↑  〈存档副本〉. 原著喺2012年6月12號歸檔. 喺2013年4月27號搵到.
7. ↑  *Simon Fraser carries Canadian flag to NCAA soccer final four*
8. ↑
9. ↑  "Simon Fraser University – Clan members bring home Maccabi Games bronze". Athletics.sfu.ca. 8 January 2013. 原著喺2014年4月16號歸檔. 喺10 October 2013搵到.
10. ↑  "Whitecaps FC name Alan Koch WFC2 head coach". Whitecaps FC. January 30, 2015. 原著喺2015年2月2號歸檔. 喺January 30, 2015搵到.
**部份析因設計**（英文：**fractional factorial design**）係指由一場析因實驗入面淨係揀一**部份**嘅情況出嚟睇。

想像家陣有位醫學嘅研究者做一場 {\displaystyle 2\times 2\times 2} 嘅析因實驗，研究者想睇三種唔同療法（嗌呢幾種療法做 a、b 同 c）獨立用嗰陣同結合用嗰陣嘅療效，所以佢就打算做噉嘅安排：

* 有啲受試者淨係接受 a 療法（a）；
* 有啲受試者受 a 又受 b 但冇受 c （ab）；
* 有啲受試者受 b 又受 c 但冇受 a （bc）；
* 有啲受試者就三種療法都受（abc）；

... 如此類推。如果位研究者想做嗮成場析因實驗，就需要有成 8 組受試者咁多－喺現實嘅科研當中，有可能噉做會太嘥人力物力，於是位研究者決定**唔做** bc（結合療法 b 同 c），淨係有 7 組受試者，而佢噉做嘅理由可能係因為打前有好幾份研究經已發現咗結合 b 同 c 係冇嘢睇嘅，所以就唔嘥人力物力做多次。由呢個例子可見，喺現實嘅析因實驗裏面研究者好多時都有理由唔做嗮成場析因實驗，而呢種「由場析因實驗所有可能情況當中，淨係揀一部份嘅嚟做」嘅做法就所謂嘅部份析因設計。

睇埋
--

* 析因實驗

參攷
--

1. ↑  Box, G.E.; Hunter, J.S.; Hunter,W.G. (2005). *Statistics for Experimenters: Design, Innovation, and Discovery*, 2nd Ed. Wiley.
2. ↑  Gunst, R. F. & Mason, R. L. (2009). Fractional factorial design. *Wiley Interdisciplinary Reviews: Computational Statistics*, 1(2), 234-244.

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
呢篇文講第十版MacOS開始（OS X及macOS）嘅版本歷史。搵緊Mac OS前期版本嘅歷史嘅話，請睇〈**Classic Mac OS**〉。
Mac OS X係蘋果電腦作業系統產品線最新嘅Mac OS。即使官方上簡單啲講係 Mac OS 嘅 「版本10」，但係喺歷史上嚟睇佢同早期嘅 Mac OS 版本有本質上嘅分別。

喺蘋果外部發展
-------

Unix系統包括Mac OS X前身關係圖
喺1985年，蘋果電腦公司將史蒂夫·喬布斯逐出管理階層之後，佢離開咗公司同企業——跟著由Ross Perot同埋佢自己口袋中嘅資金——建立「下個大事」：結果就係NeXT公司。NeXT硬件雖然喺當時係某啲創新，但對於快速地商業化工作站市場嚟講依然係比較貴，有個設計嘅問題同癖好令到佢唔受歡迎，於1993年被淘汰。另一方面，物件導向作業系統（object-oriented operating system）嘅NeXTSTEP生命力就更長。佢係以Mach 核心同埋BSD（可追溯到1970年代嘅開放原始碼嘅UNIX實作）為基礎，並支援創新嘅企業物件框架（Enterprise Objects Framework）資料庫存取同埋 WebObjects 應用程式伺服器開發環境。

NeXT 設法銷售 WebObjects 同埋諮詢服務來維持生意，但從未取得商業上嘅成功。NeXTSTEP 經歷OPENSTEP嘅演變，將物件層面從作業系統以下分開來，令佢可以喺較少嘅修改下喺其他平台上執行。然而由於呢一點，幾間其他嘅公司——尤其係蘋果、IBM、微軟——都話佢哋自己好快會推出類似嘅物件導向作業系統以及開發工具（有啲產品，如Taligent，並冇完全取得成果；但有啲，好似Java，就好多人用）。
1921年成珠小鳳餅嘅廣告
而家成珠餅家舖面
**成珠樓**喺廣州河南漱珠橋畔漱珠東市5號（海珠區南華中路180、209號），係清乾隆十一年（1746年）開張嘅一間茶樓，亦係雞仔餅嘅發源地。招牌嘢食有成珠小鳳餅、奇味金豬手同創新伍仁月。

1985年10月9號，成珠樓火燭燒通頂；第年重建，改名**成珠酒家**。2002年，東江集團買落，改名**鴻星海鮮酒家**。2006年3月1號停業無耐拆咗。由民國後期到佢拆之前，都重係廣州尚存嘅最耐歷史嘅茶樓。

史
-

1746年，茶樓開張，初時叫**成珠館**，係簡易平房。道光年間，怡和行行商伍紫垣買落，之後有小鳳餅嘅古仔。咸豐年間改建成兩層嘅木結構茶樓。19世紀中後期轉手吳氏，改名「成珠餅家」，兼做茶樓。光緒年间，梁福和堂買落，改名「成珠樓」，兼營茶市、飯市、餅市，茶樓有新嘅發展。

1928年，政府開路將成珠樓「腰斬」成兩橛。同年，成珠樓改成鋼筋混凝土結構，佔地600平方米。1938年，日軍攻入廣州，廣州淪陷，成珠樓歇業。1940年重新開張。1946年，開業200週年慶典，轟動河南。書法家麥華三寫咗首《成珠樓》詩：

|  |  |  |
| --- | --- | --- |
| 「 | 小鳳餅，成珠樓，二百年來譽廣州。酥脆甘香何所从，品茶細嚼似珍饈。成珠高閣會天孫，綠皚新醅酒令傳。醉傲天臺左右顧，漱珠橋畔海幢園。 | 」 |

1947年，開三間分店，亦即西關分店、成珠餅家、澳門分店。1956年，因為搞「公私合營」，梁氏退出成珠樓。1956年之後，政府投資將成珠樓右側嘅平房擴建成四層樓，營業面積擴大到1400平方米，職工人數超過150個。1959年，成珠樓小鳳餅嘅製作配方向社會公開，被收入《中國名菜譜》。

1985年10月9號，成珠樓無情情火燭，由晚黑七點五十分到九點四十七分，足足燒咗兩個鐘。嗰晚，有幾對新郎、新娘響呢處擺酒。晚黑七點半，啲人逐漸散場，重剩返一對新郎、新娘陪啲姨媽姑姐食飯傾偈。約莫七點五十分，成珠樓入邊突然響咗幾嘢之後，樓下有人大嗌「火燭嘞」。無耐，底層通到二層嘅木樓梯燒着，唯一嘅通道被大火塞住，三、四層嘅顧客同茶樓員工無路走，於是一啲沿住樓外邊嘅水管向下爬落地面，有啲就跳樓。喺起火之後15分鐘，先有人報警，廣州消防支隊先後派咗19駕消防車、2駕消防艇、140幾個消防員。當晚九點四十七分，大火卒之撲熄。呢場事故令到4層磚結構嘅成珠樓燒嗮、8人死亡（包括一個新娘）、24人受傷，直接經濟損失五十四萬元人民幣。之後查明事故係照明電錶互感裝置嘅設計唔合理、出線接線柱短路造成。1989年，政府籌劃喺原址重建。成珠樓自此結束咗240年嘅歷史。

1990年1月23號，茶樓開張，改名「成珠酒家」，佔地面積擴大到1400平方米；開咗南華東路分店、荔福路分店、赤崗分店。1996年後，生意開始冷淡。2000年因為債務問題喺9月停業。

2002年，東江集團買落成珠樓嘅經營場地，但係無買佢招牌，開成「鴻星海鮮酒家」，街坊都重叫「成珠樓」。2006年3月1號「鴻星海鮮酒家」執笠要拆。而家剩低馬路斜對面嘅成珠餅家重賣緊「成珠小鳳餅」同「創新伍仁月」。

招牌嘢食
----

### 成珠小鳳餅

內文：成珠小鳳餅
成珠小鳳餅創製於清朝，係各式雞仔餅嘅始祖，由欖仁、瓜子仁、芝麻仁、油、白砂糖、熟糯米粉整成。

1931年，成珠小鳳餅獲廣州市國貨展覽會一等獎章。「公私合營」浪潮之後，成珠小鳳餅嘅製作配方喺1959年公開，編入中國商業部飲食服務局主修嘅《中國名菜譜》。1997年獲中國烹飪協會頒「中華名小食」。

### 新伍仁月餅

成珠樓嘅月餅有豆沙月、豆蓉月、蓮蓉月、伍仁月。1998年，成珠樓喺伍仁月餅餡落夏威夷果，咁就創製出新伍仁月餅，亦廣受食客歡迎。而家成珠餅家賣嘅中秋月餅有兩隻伍仁月，亦即傳統伍仁月同創新伍仁月，前後者之別，就係後者落咗夏威夷果仁、美國杏仁、腰果仁、松子仁同南瓜子仁。

### 龍鳳禮餅

成珠樓嘅餅食除咗小鳳餅同月餅，重有龍鳳禮餅。龍鳳禮餅亦叫嫁女餅，包括豆沙餡嘅紅菱酥、豆蓉餡嘅黃菱酥、伍仁餡嘅白菱酥、蓮蓉酥、皮蛋酥、蠔豉酥。

註
-

1. ↑  南華中路180號係1930年開馬路之後嘅成珠樓；209號即而家成珠餅家。
2. ↑  由乾隆二年（1737年）開設嘅太昌茶樓結業（1931年）計起，到2006年。
3. ↑  亦有話係梁氏接手嗰時嘅事。

攷
-

1. 1 2  〈#成珠樓# 創始於1745年...〉. 《@省城風物》 (簡體中文). 新浪微博. 2016年9月1號. 喺2017年8月28號搵到."1930年，市政府開闢南華馬路，按線路規劃，將長方形的成珠樓斬爲两段......所剩馬路北面部分，即至今尚在營業的成珠餅家。"
2. 1 2 3  〈廣州最老的茶樓，「雞仔餅」的發源地〉. 《新快報》. 和訊. 2014年6月7號. 喺2017年8月29號搵到.`{{cite web}}`: CS1 maint: url-status (link)
3. 1 2 3 4  程慧 等, 編 (1999). 《廣州觀光大全》. 廣州: 廣東人民出版社. pp. 408, 453.
4. 1 2 3 4 5 6 7 8 9 10  陳建華 等, 編 (2008). 《廣州市文物普查彙編·海珠區卷》. 廣州: 廣州出版社. p. 411. ISBN 978-7-80731-659-6.
5. 1 2 3 4  〈260歲成珠樓要拆了！ 馳名小鳳餅將賣下去〉. 《廣州日報》. 南方網. 2006年3月3號. 喺2015年8月13號搵到.
6. 1 2 3 4 5  〈成珠樓：浴火小鳳，艱難重生〉. 南方都市報. 2013年7月10號. 原著喺2016年3月4號歸檔. 喺2015年8月13號搵到.
7. 1 2 3 4 5  〈老廣州人惋惜拆了「成珠樓」〉. 《信息時報》. 新浪新聞. 2006年3月4號. 喺2017年8月29號搵到.
8. 1 2 3  〈嶺南往事：成珠樓「小鳳餅」帶旺一方〉. 《廣州日報》. 廣東文化網. 2012年5月7號. 原著喺2016年9月13號歸檔. 喺2017年8月29號搵到.
9. 1 2 3  黃曦暉, 編 (2008年9月16號). 〈食在廣州史話 第四十一輯：成珠茶樓滄桑史〉. 廣東科技出版社. 原著喺2019年2月16號歸檔. 喺2017年8月28號搵到.
10. 1 2  〈廣州成珠茶樓火災〉. 中國百科網. 原著喺2015年7月12號歸檔. 喺2015年8月12號搵到.
11. 1 2  龔伯洪 等, 編 (2013). 《百年老店 廣州老食肆與老食語》. 廣州: 廣東科技出版社. pp. 30–34. ISBN 9787535957450.
**羅國洲**（**Eddie Lo**，1958年—2007年5月17號），花名「洲官」，香港出世，曾經係香港騎師同練馬師，係香港史上最年輕嘅練馬師。

簡歷
--

羅國洲喺1972年9月1號，成為第一屆香港賽馬會騎師訓練班學生，當時14歲。1974年拜英國練馬師莊布朗做師父。從騎成績不錯，騎咗一共7年，一共贏咗68場頭馬，但因為體重嘅問題，喺1981年掛靴，做羅拔臣馬房嘅副練馬師，曾經跟隨過業餘時代嘅前騎師同練馬師鄭棣池學嘢。1986年2月，廉政公署取締上海幫造馬集團，鄭棣池因為咁而停牌，佢嘅馬房管理就改由羅國洲負責，管理一共50幾匹馬。佢當時以28歲嘅年齡做練馬師，係當時香港最年輕嘅練馬師。

1993年10月佢被發現喺屋企藏有大麻同可卡因，之後被法庭判罪名唔成立。1997年佢患上心絞痛，並且做咗心臟冠狀動脈擴張手術。2004年5月因為健康問題向馬會交還練馬師牌，並轉做馬會客戶主任，喺賽馬日為馬場嘅馬迷提供現場賽事形勢分析，並曾經喺電視賽馬節目中做客席主持。

2007年5月15號，佢喺屋企冲完凉踏出冲凉房時冼倒，後腦撞向啞鈴，被送往灣仔律敦治醫院，縫咗8針，因為後腦有血塊被轉送去瑪麗醫院，第日朝早做腦部手術，但手術失敗，喺同日下晝兩點死亡。

練馬事業
----

羅國洲做咗練馬師18年，直到2004年5月為止，贏過共317場頭馬。佢旗下馬匹嘅「鑽中寶」，喺1987至1988年度嘅馬季成為香港馬王。1989至1990年度馬季喺羅國洲有史以來最好成績嘅一季，贏咗43場頭馬，喺排行榜第三名，僅喺簡炳墀同約翰摩亞之後。

家庭
--

羅國洲嘅老竇做過健身教練，哥哥係評馬人羅國輝，曾經係電視藝員。1997年，羅國洲曾經同鄧芷君結婚，但喺1998年離婚。

參考
--

1. ↑  「洲官」大起大落屢徘徊鬼門關
2. ↑  14歲投身馬圈，港最年輕練馬師，蘋果日報，2007年5月18號
3. ↑  前練馬師羅國洲一跤跌死，蘋果日報，2007年5月18號
4. ↑  鑽中寶-馬匹資料-賽馬資訊-香港賽馬會
1952年奧運會聖火
**奧運聖火**係喺奧運會期間喺主場館一路點住嘅火焰，佢象徵光明、團結、友誼、和平、正義。

奧運聖火源自古希臘神話傳說，而現代奧運會喺1912年顧拜旦提出點聖火建議，喺1928年奧運會實施點聖火儀式。由1936年開始，奧運聖火會由奧運會故鄉希臘奧林匹克點著火把，然後接力將火把喺奧運會開幕前一日傳到去主辦國，然後交畀主辦國代表點著火塔，個火一路點到閉幕。

起源
--

奧運聖火起源於古希臘神話傳說，原本係古雅典百姓祭月活動入面一種宗教儀式。每年夏至嗰日，古希臘人都會搵雅典嘅宙斯信徒，用賽跑方式決定邊個負責點祭壇嘅聖火。

聖火歷史
----

奧運聖火曾經係古代奧運會一項傳統。

而現代奧運會開始點聖火，係喺1920年開始，嗰陣為咗紀念第一次世界大戰陣亡嘅協約國官兵，於是喺比利時安特衛普第七屆奧運會上，第一次點聖火。之後喺1928年國際奧委會決議通過，以後每屆奧運會都點聖火，一路點到奧運會結束。1936年柏林第十一屆奧運會，就第一次用接力方式，由奧運發源地希臘將火炬傳去主辦國。為咗弘揚奧運精神，加強現代奧運會同古代雅典奧運會關聯，奧運聖火會先喺希臘奧林匹亞山上嘅希拉（Hera）神廟，用太陽光生個火種，之後點着火把，然後開始接力傳送到去主辦國，之後一路到而家都咁做法。

參考
--

1. ↑  〈奧運知多少〉. 原著喺2008年4月23號歸檔. 喺2008年3月24號搵到.
2. ↑  奧運的介紹[*失咗效嘅鏈*]
為咗達到舉辦奧運賽事場地嘅標準，好多城市攞到奧運主辦權之後，都會使好多錢，興建全新嘅場地，但呢啲場地喺奧運完結之後，唔少都會被荒廢。而興建同維護呢啲設施，往往產生唔少成本，包括借貸利息同土地嘅機會成本等。亦因為咁樣，有一啲人會反對自己嘅城市舉辦奧運。

各地情況
----

### 北京

北京喺2008年首次主辦奧運會，當時花咗470億美元爭取主辦，200 億人民幣用嚟起咗12座新場館同搭建8座臨時場館。當年北京標榜自己要搞綠色奧運，但當時就已經剷平無數嘅古宅，10年之後更加只剩低北京國家體育場有繼續維修同埋使用。有一啲臨時搭建嘅場館被棄置。喺石景山區，本來用嚟舉辦BMX比賽嘅老山小輪車賽場，已經變成一個小森林，連賽道都搵唔到。自行車賽事場地被蔓延雜草淹沒，完全睇唔到車道，看台座位亦生嗮青苔。而划艇用嘅室外場地，水道已經無咗水流，一遍荒蕪。另外，位於朝陽公園嘅沙灘排球場，亦日久失修，連看台上面嘅枱櫈都殘破不全；以京奧吉祥物福娃為造型嘅大型雕像亦被棄置喺叢林入面。

但就算係仍然會用嘅北京國家體育場，每年都要花一千萬美元維護，而且只係偶然使用，好多時候都只係畀遊客參觀。

### 雅典

雅典當年因應2004年奧運起咗22 座場館，大部分喺比賽之後都閒置咗，政府為咗維修呢啲閒置場館，花費高達7.84 億美元。雖然計劃入面，係有諗過點樣將呢啲支持變成民用，但最終都冇辦法實現。

雅典奧運村而家被塗鴉覆蓋、完全廢棄，政府亦無錢重建。

### 里約熱內盧

巴西舉辦完2016里約熱內盧奧運之後，多個體育場館都遭到閒置。出於安全考慮，法官已下令關閉奧林匹克公園。

例外情況
----

* 2012年倫敦奧運後，全部嘅場館都繼續運作。

參考
--

1. 1 2  〈【奧運大白象】六個賽後廢棄的場館 雅典經驗與東京對策 | 立場報道 | 立場新聞〉. 《立場新聞 Stand News》. 原著喺2021-07-26歸檔. 喺2021-07-26搵到.
2. 1 2 3  精選書摘 (2016-08-17). 〈關於奧運及散落於世界各地的「白色大象」們〉. 《The News Lens 關鍵評論網》 (中文). 喺2021-07-26搵到.
3. 1 2  江川 (2018-08-08). 〈【有片】被遺棄的福娃 北京奧運場館十年後變廢墟〉. 《香港01》 (香港中文). 喺2021-07-26搵到.
4. ↑  〈08 北京奧運場館歷十年變廢墟！福娃下場好慘情 - ezone.hk - 網絡生活 - 網絡熱話〉. 《ezone.hk 即時科技生活》. 喺2021-07-26搵到.
5. 1 2 3  〈中國10年前砸1.3兆元 京奧場館 多淪鬼城 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2018-08-07. 原著喺2021-07-26歸檔. 喺2021-07-26搵到.
6. 1 2 3  〈【奧運百科】昔日光芒變廢墟 被時間遺忘的場館〉. *hk.sports.yahoo.com* (中文). 喺2021-07-26搵到.
呢篇文講一隻特定薄荷屬嘅品種。搵緊廣義上嘅薄荷嘅話，請睇〈**薄荷屬**〉。

| How to read a taxoboxHow to read a taxobox**薄荷** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 脣形目 Lamiales |
|
|
|
|
|
|
|
|
| 科 | 脣形科 Lamiaceae |
|
|
|
|
|
| 屬 | 薄荷屬 *Mentha* |
|
|
|
|
|
|
|
| 種 | **薄荷 *M. haplocalyx*** |
|

 |
|
| 二元學名 |
| ***Mentha haplocalyx***(L.) |
|
|
|
|
|
|
|
|
|
|
|
|
|
|
|

**薄荷**（粵拼：bok6 ho4；學名：*Mentha haplocalyx*）係脣形科薄荷屬嘅一種長年生常綠草本植物。喺濕地景區、山塘邊、半蔭林邊嘅坡腳、庭院嘅花壇或民宅嘅前後邊都搵到。

食用通常指**薄荷葉**。

形態
--

呢種植物一般有3－6dm高，莖有4條棱，唔係直就係斜生品種，雖有對生分枝但比較少，長15－40cm，直徑2－4mm，表面係啡紫色到淡綠色，棱角有茸毛。而佢嘅葉係長嘅橢圓形，有啲似披針噉。而佢嘅基部有啲似個樹葉，佢嘅基部嘅邊生咗好大嚿，好似啲牙齒噉嘅鋸齒響度。而佢嘅花係輪傘花序，生喺葉杈嗰度，個樣好似個波噉。而佢嘅花萼好似個鐘噉，出面有軟毛同腺點響度，但入面冇；而花冠有些小紫，長4mm，而佢嘅雄蕊一般都伸到花冠嘅出面；如估搓過啲花冠嘅話，係有埐香又涼嘅味響度；佢一般喺每年夏季到秋初時節開花。而佢嘅果好似啲啡黃色嘅珠噉，有腺腋仔響度；一般喺每年秋中到深秋時期結果。而成樖嘢重有幾大埐嘅香味響度。

用途
--

呢種植物既可以用嚟整揮發油，又可以用嚟做藥同茶、酒都得。喺食用嗰邊，薄荷可以用嚟做調味劑、香料都得。

有關嘅書
----

* 药用植物学与生药学 第183－184页　　ISBN 978-7-5067-3709-8
* 有毒生物 第406页　　ISBN 978-7-117-16573-0
* 城市野花草 第18页 机械工业出版社　　ISBN 978-7-111-41837-8

出面網頁
----

|  |  |
| --- | --- |
|  | 維基物種有資料講：***Mentha haplocalyx*** |

* 薄荷（Mentha haplocalyx） 河南師範大學
* 薄荷（Mentha haplocalyx Briq.） 華南植物園科普网
* Mentha haplocalyx Briq. 薄荷 中国自然标本馆
* 薄荷 Mentha haplocalyx Briq. 中国植物志
* 薄荷 中国数字植物园
南澳街道
**南澳街道**（粵拼：naam4 ou3 gaai1 dou6），又叫**南澳灣**，係中國深圳龍崗區大鵬新區一地。行政上係條「街道」，叫**南澳街道**。南澳舊時係鎮，叫**南澳鎮**，2004年將佢改做街道。

南澳重保留到傳統漁村風貌。傳統習俗，好似有龍舟競渡、漁家娶親。南澳灣係全鎮居民最集中嘅區，喺南澳灣內嘅漁港同海鮮一條街，有唔少漁獲，唔少遊客都會去。

南澳對出係香港水域，對住香港嘅平洲、印洲塘同大鵬灣，極之近香港地域。舊時有好窄嘅梅沙公路、葵南公路同葵鵬公路通去，深圳市區去要成一個鐘。自從起咗鹽壩高速公路、雷公山隧道同埋迭福山隧道，出入南澳快過舊時，由深圳市區去都只係約四十分鐘。

出面網頁
----

* 〈南澳街道辦介紹〉.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷**龍崗區政區** |
| --- |
|  |
| 行政隸屬：中華人民共和國廣東省深圳市　　區政府駐地：龍崗街道 |
|  |
| **街道**： | 平湖街道 | 坪地街道 | 葵涌街道 | 大鵬街道 | 南澳街道 | 南灣街道 | 坂田街道 | 布吉街道 | 龍城街道 | 吉華街道 | 橫崗街道 | 龍崗街道 | 圓山街道 | 坑梓街道 | 寶龍街道 | 坪山街道 |
|  |
| 睇埋：中華人民共和國廣東省鄉級以上政區一覽。 |

 |